Егьырҭ анышәаԥшь ршьышьра иаҿын, аԥхӡы нарҿыкәкәо, абеиацәа рымаҵ руан, аидара иаҵаԥсуа, ахаҳәтә баашқәа рыздыргылон, рыԥсы шҭоу раҳцәа рдамрақәа рчаԥон.


Амхы аншәы ианыҟала иҿыхны аџьықәреи, инымҩанҵо смагана ҵар аԥҳә бырфын архреи, иҿаҳәа-ҿаҳәа анымҩақәа реизгареи џьара, аҵла амахә аҿы анеиқәҵареи саалгеит нас сара.


Ҳаибгоуп, аха иҳамам уи зҭазыгӡо гәык, иҟоуп ахаан угәы иузҭамгӡо мшаԥык, арахь угәгьы иҭнымҵәо, уазхьаан узхьымӡо, уишеит мшаԥшаҩык.


Мирон, ухаҵазар, аԥҳа дуоургьы, ачара ҳазу, ашәақьгьы ҭырҟьа, ма уараӡәк агәы ҟаҵа аԥсабара, – сҳәеит.


Ус иҟан амсылман дингьы, ус иҟоуп иарбан динзаалак, иарбан культуразаалак.


Хабыгә иеиԥшыз аҭауадцәа иргәаԥхомызт Наҟар анхацәа ҽыхьшырҭас иахьимаз, анхацәа гәаҟрак иақәшәаргьы илшоз ала дахьрыцхраауаз.


Ишааиуаз, анаӡара итәаз ҷкәына цәылҭажәк, иблақәа ихагәҭа иқәыргыланы Никәа ишҟа ҿааиҭит, ибз аҟәаҟәа ԥҵәаны


Ахаан, иара усгьы, иҟасымҵандаз сҳәо, иаргьы исеимҳәандаз сгәахәуа сақәымшәацт, арахь?!


Икьаҿ дҩхан, амзаҿа еиԥш зҽырхәаны иҟатара ианыз ашәахсҭа напыԥшқала акыр аамҭа ишьышьуан.


Уи, уаҳа сзаламкьысуа аҟынӡа инаганы, саналгалакь, аҩра салагар сҭахын Нестор Лакоба иара ихаҭеи, иаамҭеи иазку ароман згәы иаанагодаз ҳҳәынҭқарра ду еиҭах иахаԥоит ҳәа аԥҭа хьшәашәақәа.


Аԥҳәыс лхаҵа изы саҳ лҳәар, ахаҵа иԥҳәыс лзы саҳкәажә иҳәоит, сара сарԥыс анысҳәа сҭыԥҳа уҳәеит, ус ами?


Аԥсабара аԥсы аханы, иблахкыганы, ишәаҳәо апоет ицәаижьы иҵарны ишаныруа аабоит ажәеинраала Ашәа рҳәоит ахрақәа аҿгьы.


Ус ҟалазшәа, сгәы ааҭрыст, иуԥылода, стәоуп сҵаауа, умҩа уаман ианаауа?


Ичоуҳа кәымжәы цыҩцыҩуа, икаба шкәакәа аҵыԥшуан, бџьарс акәымкәа, ус асифаҭаз иныҟәигозшәа иразныԥсараха ҟама хәыҷык иҟәнубаауан.


Ареволиуциа ҟалаанӡа аԥсуаа рбызшәеи, рҭоурыхи, рфолькло-ри рганахьала азҿлымҳара ду ааирԥшуан абызшәаҭҵааҩы, академик Николаи Иаков-иԥа Марр.


Егьаҩы асахьа ҭырхуеит, издыруада, ибзиаӡаны, зегьы иреиӷьӡаны иҭырхуазаргьы, аха урҭ асахьаҭыхра занааҭс измоу рахь иԥхьаӡам, зхала изҵаз, иара ус, бзиа избо ҳәа ирышьҭоуп.


Қьалышьбеи дуи агырқәа раҳцәеи ианакәызаалак еимабзиаӡамызт, аха ԥша ҟәандак анаарыбжьашәшәалак, убарҭ раҳҭынрахьгьы, дара иҟарҵоз аҳәарала, командировка сишьҭлон.


Ииашоуп, уи диццоит Ҟасҭеи ицәымӷыз арԥыс Дамыр, аха ари еиԥш иҟоу ашьаҿа зеихылгаз бзиа илбоз лхы ицәымӷылтәны дрыцҳаимшьарц азы, иаарласны дихаршҭны ихьӡ ҭызгаша алитературатә ҟазара аус адиуларц азоуп.


Исҭахын ҽазнык даҽа мшык ҳаицаԥылар, сгәы сырдар сҭахын, зегь ҳәаны.


Игәарарҵаз аԥхьа игәаразҵаз иҟынӡа узнеир, ишырҳәо еиԥш, ала ахы ахьжугьы уԥшаауеит, аха узымнеир?


Лассы саауеит ҳәа ҳәаны ицаз Уаҭанди иԥа Ҟаҭнас иахьоуп даныхынҳәыз.


Аминеи Адамыри иаасыцрымҵуа усгьы исыцын, сыкәша-мыкәша ак схьымсырц срыхьчозшәа, рылаԥш сааҵмыжьӡо.


Узқәиҭым ахы ухагылазар аҵкыс, аблақәа ҭаҩа-ҿаӡа, ҟәраанршәага цәаҳас аанда иахарԥазар иаҳа еиӷьуп.


Абасала, иахьа, хырԥашьа змам проблеманы ҳҿаԥхьа иаақәгылеит Аԥсуара абжамҽамра иалганы аиқәырхара, аиҭарҿиара, абиԥара ҿа еиҵагыло Аԥсуара рылааӡара.


Хыхь маҷк зыӡбахә сҳәахьоу ари асистема ахатә закәан џьбарақәа амоуп.


Уадаҩрак аҿаԥхьа гәамҵрак, ҷыӷьҷыӷьрак, ԥсахеибакрак иныруам, ҭынч зегьы рҭыԥ иқәиҵоит.


Зықәрахь инеихьоу џьара аӡәи иареи ааибадырыр, уеизгьы-уеизгьы инаеиҳәар акәын дзыҷкәыну.


Исҭаххеит лгәы дамыргацәакәа, лажәа сахымԥо, лнапы аанкылан, илмырхькәа иаасшьышьыр, ашьшьыҳәа ирҟәымшәышәны хыхь-хыхьла.


Ауаа рацәаҩны иҭан, амашьына ныҟәцаҩы ивараҿы днеины дгылт атәарҭа анимоу, дыбӷаӷо.


Уи дҳадаҳкылоз џьышьа акыр дҳадгьежьылеит, аха Владимир Иван-иԥа лоцманда абжьысра азин иман.


Аԥсшәа зымҳәо рахь изышәымҳәозеи аԥсшәа, Ашҭаҿ ма ачараҿ, Уи, ҳанацәа рашәа, Ҳԥацха аҿаԥараҿ.


Адунеиҿ акыр сныҟәеит, акрызбеит, исхамышҭшаз сара аҩныҟа акры аазгеит, аҭыԥ ссирқәа рацәаӡазаап, ирацәа, иӷраҷкәынзаап ҳазқәу адгьыл ду ацәа


Хьыкәыҷгьы лӡамҩақәа ааи лыԥхеит, дааикәашәеит, аха иҟалҵара лзымдыруа данаақә ха, уи иҵегь данхәыҷыз, аӡмыжь ахықәаҿ ианнеилак, аԥара дацәшәо даналагалак Мадина длыцәхасны дшалалыжьуаз еиԥш, араҟагь ԥшьаала ллымҳа дынҭахәыҭ-хәыҭын, лаԥхьа ҟа дналгәыҵасит.


Аҭоурых ҭоурыхуп, уи иагьҭҵаатәуп, иагьҵатәуп, еиҵагыло абиԥара, еихарҳартә еиԥш, рхы-ргәаҿы инагалатәуп, агәыблра дырктәуп, зегьы-зегьы реиҳагьы урҭ ааӡалатәуп убри атрадициала.


Аԥсшьацәа рхылԥа бӷьаажә ахьихоу, қәацк насаанӡа изылсуа апиджак ахьишәу, мамзаргьы ахы ҭбааӡа аурыс еиқәа ахьишьоу рыла акәым


Иара убри уара ҳауҩызцәоуп, Лаџ зегьы, уара уаҵкыс еицәоу ҳаҟоуп.


Иаԥхьа игылаз, еиҳа ирылыҳәҳәоз, ахәыҷқәа еиҳагьы изыршәоз рҩызак аҟыԥҳәа иааимиԥаан иааишәиҵеит.


Иаууеи, ари ҳаҳ ихы еилаԥсазар акәхап, – рҳәан дыкны, дганы дҭаркит.


Мураҭ, ацыркь икәашашьала иныҟәашәа ырԥшӡо адәы данаақәгылоз, амза ҭашәахьан, аха аеҵәақәа баӷьа-баӷьаӡа икыдын, ирылшоз ахәыҷалагьы идырлашон.


Иахьа инагӡаны иҭҵааны иҳамаӡам Гьаргь Ӡиӡариа уи аганахьала илиршахьаз шырацәоугьы амҳаџьырра иаҵанакуа аамҭа.


Зны-зынла сҭыгга сҟалон, сзымхәыцуа, издыруадаз убри амомент азы акы схы иҭашәозҭгьы, аха цқьа исгәалашәаҵәҟьом.


Убас иҟақәоу мчыла иправинцианы ирымоу, зны автономиа еиуеит, ишнеиуа иҳәынҭқаррахоит.


Аибашьра иааирала ианеилга, асовет уаа зегьы реиԥш ҳара ҳзыҳәангьы игәырӷьара дуун.


Витали Џьота-иԥа Амаршьан (; , Џьгьарда ақыҭа, Очамчыра араион — ) — Аԥсуа шәҟәыҩҩы, поет.


Ҵоуп, Ҳазшази ажәлари рымчала аиааира ду ҳгахьеит, аха ҳаибашьра еилгахьоума!


Саргьы сигәыдирӷәӷәалацыԥхьаӡа, иааи гәаны иахьсаҳауаз азы, агәра згон саб иԥхӡы-фҩы аҟынтә акәушәа ахаҵара ахьаауаз.


Иҟалап, сара схәыцшьақәа ссирзар, хара сыргацәозар уаха, иҟалап, лаԥшҵашәаразар, ԥхыӡзар, аха исхашҭуам


Хыԥхьаӡарала урҭ акыр иеиҵазаргьы иҽеим ахныҟәгашьа змоу, иҵоурам ауаа рықәӡбара иазку аҩымҭақәагьы акымкәа, ҩбамкә иҭынхеит.


Уи иацырԥсса иацы агәаҟҵәаҟрақәа мжьыжькуан, хыгәҭас-чыгәҭас рыгнархомызт акәымзар, еихсыӷьра амаӡамызт.


Акоммунизм аргылара иауоу-иамуоу ҳәа хынҩажәи жәаба шықәса, акроликқәа реиԥш ҳԥызшәауаз, уажәы ҳԥышәара иалагеит адунеи иамбац демократиак, иамбац системак ҿыц ашьақәыргылара ауоу-иамуоу ҳәа.


Уара, абри угәыла, Абзагә, дзакә уаҩузеи ҳәа аӡәы дсазҵаар, исҳәаша цқьа исыздыруам


Абас дахьыҟаз азы акәын уи ҩышықәса раԥхьа, хышықәса ихганы аррантәи данаа, хара имгакәа ақыҭантәи акомҿареидгылатә организациа амаӡаныҟәгара игәра ганы инапы изанырҵаз.


Ани ԥеи реимак иҽаламырхәуа, уажәазы иажәагьы шымцхәыз, ихаҭагьы уаҟа дшаҭахымыз дырны, имацара дзыҩназ ауада хәыҷ аҿы дтәаны уажәшьҭа заҟантәыз ихаҭагьы ихашҭуа, Аминаҭ зынхара аалхәаз Христофор ахҩаалара даҿын исалам шәҟәы.


Сгәы иалоуп, Адица, ҳхынҳәны акласс ахь ҳанааи, ҳарҵаҩы ииҳәаз ахьыбмаҳаз.


Иԥсабаратәуп алитературеи акритикеи аамҭак азы изеициуам мамзаргьы армаӷьырма алитература аԥхьа акритика зцәырҵуам.


Ихьыжәкәыжә ицеит зыхә дууз имаҭәа, еиқәаҵәхыеит ихьтәы арԥышӡагақәа, иирхыеит ишьҵатә ӷәӷәақәа, ишьапқәагьы ихәит ныҟәарыла


Зегьынџьара иашьҭан аҿыц, еиҳау, еиӷьу ажәа, ахшыҩҵак, уаанӡа мраҭашәаратәи аҟазара иҟанаҵоз анырра, аҿыԥшра ацәцара.


Сма жәи, сыхшыҩ еилфаҷа иаӡбуа џьыбшьома, аа, абыржәы сыԥҳа лтәы салацәажәарц шысҭахыз, сыԥҳәыс Афина луасиаҭ ажәа аасгәалашәан, зегьы аасханаршҭит.


Изыхҟьа сыздыруам, санҩеиуаз, сылахь аԥхӡы шаазгьы, уиаҟара сымшәеит, уажә сышшәаз аҟара.


Ани ианхәа аҭакәажә хышә шықәса зхыҵуаз лыԥҳа лзы аԥшқа ҳәа лҳәо аниаҳа, изымычҳакәа дамхаччеит.


Арԥарцәа аддыҳәа ҳаибарыҩны, хәдаҟала ҳаԥхьа игылаз аҭаҳмадцәеи аҳәсақәеи ҳархыкәшаны ҳнеизар, абар Бараҟаи-иԥа Аҳмеҭ, иҽыхәа иаҵәа нымҩахыҵ иҿаҳәоуп, иара амҩаду агәҭа дангылоуп иаҳәа цеицеи ҭыхны


Соушьҭ, усԥырҵ, ма иара, ма сара, ҳуаӡәык адунеи ҳаныӡаароуп аҳәозшәа саҳауан.


Ҳаҳаи, абаақәа, Шарадын ахы цәгьа иннамкылуа, абжьы цәгьа ихьанамцуа Арсҭаа-хаҵа, ҳаа!


Иахьагьы уа дықәаарыхуеит, имазкуа Ҭарбак иааигәа дыҟаӡамкәа, дыҟазаргьы, ҳабдуцәа ршьа иахылҵыз иоуп ҳәа азин изҭаз сусгьы асовет ҳәынҭқарра ирымнаххьаз, аха ҭахыла, абхәҭаала изықәнагаз, сабду иаҳәшьа Шьамсиа илхылҵыз Гәымбы Рашьыҭ ихылҵыз, иҳагымхаша ҳаҳәшьаԥа Гәынба Лиова.


Маҵурала еиҵоу аԥсшәа раҳәара иаҭәеишьом, избанзар, урҭ акгьы изихәом, иагьзиԥырхагахом.


Зны-зынлагьы ихы дҩахон, илаԥш гәхьаак хҵаны, иџьымшь инарыҵырԥш хара инаиршәуан.


Уи ҳара аԥхьаҩцәа ҳихҭыгәлоит мҩа харак ахьынтә данаауаз дахьынтәаауа конкретла инҭкааны аҩымҭаҿы иҳәам, аха иҩашьаӡом Урыстәыла ихароу дгьылк, қалақьк шакәу, иқыҭа Аԥсара данналалоз аамҭазы.


Даҽаӡәы ихароу ихарам, дахьиашоу дахьиашам аилкаарақәа раҵкыс, ухаҭа, Алиас, иуду ахара


Атанкқәа рыҩнуҵҟа аклинкетқәа рмаховикқәа аӡы рцәымцарц ирҭәатәуп, нас аихатәы каҭа рыкәыршатәуп.


Иара ибон уажәшьҭа абарҭ реиԥш ацәқәырԥақәа иргәылсны, Ҭырқәтәылантәи ӷбак шзымаауаз, аха ишьҭахьҟа дцарц иҭахымызт.


Ари иан лбызшәакәын, иан доурысын, аха ҳарҭ дааҳаиӷьны аԥсшәа лдыруан


Ҳара ҳазлыҵыз ажәлар ҳанрымадамха, – иҳәеит Кузма аҵыхәтәаны, атәара зҽазызкыз апҟа аиԥш ихәда иҵегь иҩҭиҳәан, абри абнаршәыра дугьы Каракәымтәи аԥслымӡра иаҳзаҩызахоит, ацигар бӷьыц кәалӡра узнауазар еиҳа аҵх лашьцагьы ҳазыҵәахуам


Ацқәа хџьаџьа уаҟа ақәыџьма, иамфахьазыз Гыџьа иџьма, аха аԥшатлакә иарқыџьқыџьма?


Дзыхҟьаз уи акәзаарын, ашьҭахь ауп сара ианыздыр, Ҳаџьы Кьарантыхә днаскьаԥхьан иеиҳәашаз, аизараҿы зегьы инарылаижьит, уи алагьы ихитит аублаақәа рԥыза имаӡа


Иҟалоит урҭ иреиӷь-реиӷьӡақәоу аарылхны, Ала прима Абазгорум ҳәа зыхьӡыз, аханатә аахыс аурымцәа рыр ирылаз, уажәгьы Византиа архәҭа дуқәа ирхыԥхьаӡалоу, зхыԥшагьы хараӡа инаҩхьоу аԥсуа ҽыбӷаҟаза-еибашьцәа ҷыдала зыхьчара рнапы иану атәыла ду аҳәаақәа рахь ирышьҭыргьы, иалшоит ааигәатәи қәылаҩцәақәак ҽыҳәҵәыла рыжәлара рықәшәаргьы


Ҭарсхан реиҳа игәамԥхоз, реиҳа изидымкылоз Адамыр иҩымҭақәа, акгьы изрыхҳәаауамызт, ирхиҳәаа акәым, зны ахы инаркны аҵыхәанӡа, ҽазны дналас-ҩаласуа дрыԥхьалон уи ибызшәа абеиаразы, ацқьарзы, иҳәоуқәа рыртәашьазы.


Убри аамҭазы Рауф мызкы инеиҳаны дашьҭан иани иареи реиқәшәара, аха дахьнеилак мап ркуан.


Ҵабыргуп, ҳзыхцәажәо ашәҟәыҩҩы ирҿиамҭақәа рҿы аханатә иаабоит ажәа сахьарк амч ала аиашаҳәара, иаартны ацәажәара, аԥсҭазаара аҵабыргхаҭа аарԥшра шицәаҩоу.


Дсыҭ згәы аарту, згәы цқьоу аҩыза, цәгьара аҵамк, зылаԥш уԥыло ихааӡа, зқьҩыла сгәыргьын ашәахәақәа рыҵаҟа иӷьацо дсызрылх ма аӡәызаҵәык!


Англыз ӷбақәак амҳаџьырқәа Ҭырқәтәылаҟа ргаразы агаҿа иаадгылон, иазкуаз ҭартәаны амшын агәахьы ианынаскьалак, апалуба ҭабгон, уа иқәтәаз зегьы амшын аҵахь ицон.


Лаԥшқәак саргьы инасхьысуеит, сышьҭа ихыланы ицоит ак ааҵра аҽавакны ихысуеит, ихызаҵәха џьара инасыхьӡоит.


Уара, ақәыџьмажә, иахьа абзиара сзууит, узхара акәац ыф, узхара сшьа ыжә!


Ухынҳәыр, иааҟоу зегьы уара иутәуп, ухнымҳәыр, абхәҭаас иуоуз убри аласбоуп, иҭаҭын шынкаиршәыз даҽакы неиҿыҵаикын, амца нацраирсит саб.


Ацқәа шәпа-шәпаӡа, Ҭамел иџьаргәал аанда иакәшаны иақәыз амаӷ ларҟәны, ашьапы илыҵак иааҵахиҵәеит.


Знапы ҭызшьыз уаҳа акгьы даламкьыскәа, урҭ иҭигазгьы уа инышьҭаҵаны, снапҩырақәа зҭаз ахҩа амыркӡакәа даԥырҵны дцеит.


Аҵлақәа урылԥшны, инахараны иубоит алақәа ҟәзгаӡа, алымҳақәа џарџаруа, аҭырас илаҟәҟә ажьа.


Алиасгьы дыгәхьаазгеит, сцымхәрас ихы багәӡы, амала итәарҭа хәыҷы бамгәӡааит, ацәамақәа рзы ишәарҭоуп!


Ҳара шәаҳцәымшәан адунеи ҳаныӡаар ҳәа, ҳара ҳазхаану, иаҳбахьоу рацәаӡоуп, шәара шәхы шәыхьча, шәара шәыжәла аԥсабара ианышәымхын


Ицаз ашәышықәса иаалызбааз мшык, икарахаӡаз ныҟәаҩык иеиԥш, иахьаасыхьӡаз иаасышьклаҳаит, сацәцарц сшаҿызгьы сеиханы, иара уаҵәҟьа сымҩа акырц аҭахны.


Амацасра шәҵа, ишәымоу зегьы убра ишышәх, нас шәҭаацәаамла иншәырҵәа, нас ишәыгхоо шәыҳәсақәа ирыхҭнышәҟьала!


Абзиала, абзиала рҳәозшәа, рымцабз анҿыцәаа ашьҭахь, рхы-рҿы еицазкыз рыблақәагьы хнаҩеит


Қарбеи Џьынџьиа, Арушьан Аџьынџьал, Нури Берзениа, Валери Шьакаиа, Иуа Аҳашба


Убри аҟнытә, иансиҭоз ишиҳәаз еиԥш, зыхьӡ ала иҩыз лаамышьҭахь, егьырҭ рыхьӡқәа сыԥсахит.


Уи иԥа аҵыхәтәан иааигаз аԥҳәызба лоуп уи адҵа анагӡара зылшаз


Абарҭқәа зегьы иахьатәи ала уаҳа иауам ҳәа ҳарнаало, ҳрылаӡо, ирылаҿаҳамҭуа ҳҿынаҳхар, маҷ-маҷ аԥсуа шәҟәы ахьӡ-аҳаҭыр ҳамҟәыҵышшо ҳалагоит.


Маҵиса лқәыԥшра ашықәсқәеи Асовет мчра Аԥсны ианышьақәгылоз, аколнхарақәа анеиҿыркаауаз аԥхьатәи ашықәсқәеи еиқәшәеит.


Иарбану, – рҳәеит анхацәа, зыҟнытә ҳхы ҳақәиҭыртәраны иҟоу, ҳара усгьы хьаҳәа-ԥаҳәада зхы иақәиҭу жәларупеи!


Аҵх лашьца ра, амш лашара, еилых амаӡам, зны адгьыл иҵыҩуашәа игоит, ҽазны ажәҩан ҵаулахьтә.


Ҳаргьы уи аилыргара ҳалагом, избан акәзар, ԥхьажәак аҳасабала Аредактор иҟнытә ҳәа Енвер Ажьиба иациҵаз астатиа ҟаимаҭ аҟны иаиҭаз ахәшьара бзиа акы, ҳақәшаҳаҭуп, ҩбагьы, ас еиԥш зҭоурых ыҟоу ашәҟәы ишанаалоу еиӷьны аҳәара мариамзар ҟалап.


Кьасоу хәыҷы иабду Алоу ишьапаҿы дахьтәаз иныҵакны ахәрашәа аҳәара даҿын.


Иазынкылаӡом акы астол иқәлеит, шькаԥк иҭалеит, аҩны идәылҵт аҵла ихалеит, нас ауаргьала иантәалеит, сиа-сиа ашәа аҳәоит, аԥша ацәа иҭанагалеит, аҽарҭынчит шьҭа еиқәтәоит.


Уахсиҭ аҭел данаслак аҩныҟа сзасра дшақәиҭысымтәызгьы, дыҟаӡам ҳәа иаҳәа анысҳәалак, мамчка, ицәажәашьа убасҟак ихаауп, амц сзымҳәеит ҳәа, лара лакәмыз мчыла ателефон ахь сназыԥхьоз


Ашьыбжь агәы анаахыҳәҳәоз, Сынасыԥ лыхцәы аҟынӡа метарк аиҳа бжьамкәа схалахьан.


Ҳара ҳҿы ишыцәгьоу, шәара шәҿы аԥсҭазаара шыцәгьоу ҳәа акәӡам урҭ ишырҳәо.


Аԥсуа қыҭаҿы аколнхаратә ԥсҭазара зеиԥшраз, уа аҿар рольс инарыгӡоз, дара аӡәи-аӡәи реизыҟазаашьақәа аԥсҭаазаратә ҵабырг акыр иашьашәаланы иҟаҵоуп.


Аҽҵыс ахы хьарҳәны, аблақәа машьцаӡа инаихәаԥшит, иаргьы алакҭа ҭкааны дынҭаԥшит.


Саԥхьа ишьҭаз ҳәаа змамыз акаршәра ҟьантаз сшықәԥшуаз, иаразнак иааиҭаҟьан, еилаарцыруа шьхарак сыблақәа иаарыхгылеит


Уҭахызаргьы уи аҩбатәи ахатәы бызшәа ахьӡҵа, аҩбатәи аԥсадгьыл шзыҟамло еиԥш иҟоу хатәы бызшәакоуп, ԥсадгьыл заҵәык ауп!


Убри ауха, убас ихааӡа, убас алаф ҳәо итәан Наҳар иҩыз цәеи иареи, ларгьы убриаҟара лгәы рыладуун, Хьыкәыҷ зны-зынла лгәы анаахтуаз, данааимшәалоз, урҭ ирҳәоз зе-гьы агәалашәара лхы ахылбаауан, аха ԥсымышьҭыгас ҳәа ҿаҵақәак лбааздо аџьабаҩ иеиԥш, маҷӡак, мацәысеимҟьа раҵас иаалгәалалыршәалон


Усынтәи агаҿа иҽадихалацԥхьаӡа, адгьыл лаҟәырақәа ирықәынхоз ауаа рыԥсҭазаашьа еиҳагьы еицәазшәагьы ааиамхабеит, имҩатәны иибоз рынхашьақәа зеиԥшраз илаԥш ианаахгыла.


Дад, Дадын дшәыкәыхшоуп, шәчеџьыка азҳааит, шәҭачара бзиаз, иҭабуп, саргьы шьҭа сдәықәымлар, хәылбыҽханӡа Ауадҳара сызҩеиуам, амҩа санхалоит, абзераз!


Урҭ згәыжәла џьбароу џьоук роуп, аамсҭак дыҟоушәагьы иҟам, ҳәатәхамҵақәак, уаа цәгьақәак роуп ҳәагьы рзырҳәоит


Убригьы имариаз усмызт, поетк иажәақәа рыла иуҳәозар, аҵасқәа рыхцәажәара аҩымҭаҿы, амаркатыл кны арҳәарах уагәылс иаҩызоуп, амалыр змоу аҟәысҭхоит ҳәа ушаҿу абзиагьы уцәагар ҟалоит.


Шьалуа Инал-иԥа сидашшылан санааидҵ, дук мырҵыкәа, Баграт Шьынқәба, ашьшьыҳәа иҿааихан, аанда аганахьшәа сахьааҭгылаз дааит.


Сан иаҳа илхароума, саб иоума изыхҟьаз ҳәа, аӡәы дналкааны дизхәыцуамызт.


Ихы кны иашҭа дшықәтәаз, иарҳәара рызмдыруа идтәалаз, илеиҩеиуа игылақәаз, даарыхәаԥшын


Сыламыс сзыҟьашьуам, аҭырқәа нхацәа иахьынӡарылшоз ирымаз иамеигӡеит, рымгәахә еиҩшаны иҳарҭон, еиҭаҳарҭон, зжьы ҟаԥшьшьӡа иааԥшуаз ахьҭа дакны зыцхахә еихамгылоз данырбалак, жәмыжәк наидыргалон.


Урҭ рықәԥара, ртеориеи, рпрактикеи аҩажәатәи ашәышықәса анҵәамҭазы ҳахькылнагаз ижәбо ауп.


Убри аепизод аҿы ашьхамҩа жәлар рԥеиԥшхә лашазы ақәԥара амҩа акәны уахәанарԥшуеит.


Иаҳәа аԥынҵа инахарԥаны, инагаы инаҩс игылаз ашә ҟьантаз ду инакәиршеит.


Исгәалашәоит, уа ихарамкәа, Ҭынч агәыԥ антәоз, алакәқәа еибыҳәо, ҳмыцәаӡакәа, Аҵых анҳаршоз.


Убри азоуп ауаа егьызхарым шьны, иԥҟаны рԥарақәа зырго, – иҳәан дҩагылеит Басиаҭ.


Изҩыша ҵҩакы амамкәа иҟоуп, аха шьҭа аха сымам, нанду амаҭәаӡәӡәарҭаҿы слыцхраароуп.


Ҳауида дхәыҭ-хәыҭуашәа лыбжьы ныҵакны, ирхааны дахьиацәажәоз акәу, лыҭәҳәара амч иамаз акәу здырхуада, Бырдыӷә ихьаа еиқәтәазшәа ибеит, уажәыраанӡа расацк-расацк иаҟараны илахь иалыҵәҵәоз аԥхӡы наилабеит, илацәақәагьы неиқәиԥсан, ацәа аиԥш ихааӡа акы дынҭанагалт.


Исаҳаит уи иажәа, ԥсы ақәҵатәын иуҵозар, амцоуп кәиц нзыжьуа, аҽҳәа зшьо дҟалар.


Ианышьҭалагьы убас риара даара иманшәалан, акрахмал иаҵшьны иҟаҵаз аиара иагәылаиан ауха.


Белла Барцыцԥҳа аԥсуа поезиаҿы данааи инаркны иахьа уажәраанӡа лажәеинраалақәа рҟазшьа ҷыда ишьҭнахыз еихаҳауа дааиуеит, аизҳара амҩа дануп.


Уажәыгь сгәаҿы имҿыцәац уи ацыԥхь, ашьыжь аҿыхара, абна асахьа уамашәа илахҿыхны, аԥсы ахаҵаны иаазырԥшуа апоезиатә цәаҳәақәа.


Ее, уара уаҩы гызмалк уакәымкәан уҟам, кыҷыра рацәа зҿыкәыршаз лыблақәа ҵыркны, лхы нырнаашәа дҩеиҿаԥшит Даҭикәа.


Аха ианаҭаххо, аума далаҟоуп, аума игәуп, иара аԥсцәаҳаҵәҟьагь уи иахь дназго ицҳа ԥҵәоит!


Дааҩнашылеит ахәыҷы, сшааз лыздырӡомызт, санылба лҽаасгәыдлыршәлеит дгәырӷьаны, длышьҭысхуаны, ашә даалагылеит сан, аха слырԥхашьар ҳәа дшәаны, ахьышәҭҳәа днахынҳәит.


Сыԥсы кнысхит аҟамчеиԥш, ҽыџьбарак санақәдыртәа, аҩны скылсит сара ақәеиԥш аԥсы хьчара ансықәдыршәа.


Абар, ашьапқәа ыҵс-ыҵсуеит, иара иатәымшәа иҟалеит, ишны аԥынҵа икылҟьо аҳауа ақьышә абылуеит


Ахьтәы напхаҵақәеи ахьтәы мацәазқәеи ззышьҭымхуаз Есма лнапы хыԥсаақәа срыхәаԥшуан, ашьыгрын шкәакәа иалхыз, иакымкәа-ҩбамкәа аникель маҟақәа зымӷаз аколиаска агәдыҳәа идырҵысуан


Иац акәушәа ауп ишызбо, Аԥсны даныҟаз, ҳанеиԥырҵ аҽны, имаҿа исиҭаз аԥхара шаҳәшаҳәуа макьана исылоуп, макьана дыххаччо саԥхьаҵәҟьа дгылоуп!


Саб иашьеиҳабы Никәа инапала ахәыҷкәа ирызиргылаз аӷәтәы школ хәыҷы аҿы рҵаҩыс дыҟан иара Никәа иҷкәын Манча.


Асоф аҟны днеиааиуа аӡәы уаҩы шәпак ԥҳәыс маҭәала деилаҳәаны дықәгылан.


Аԥсуаа џьоукы, аурыс дгьаауруп, аџьаама ирхәымгоит, ифҩгьы ҳаҳауеит, дҳамбароуп рҳәеит.


Абас дгәыӷны мацара, есымша амҩа данылон, Амала, уаҟа ԥхьара лықәымшәар шамахамзар иауӡомызт, зынгьы ҩымш, хымш, еиҳангьы дынхалон.


Кьаразаа абна ианылаз, зеижә шықәса раан, жәаф урҭагылан, уажәы ԥшьынҩажәи хԥа ухыҵуеит.


Шаҟа исҭахузеи, зыхьӡ аиаҵәақәа кыднаршәо ԥшыхәҩны сыҟазар, қәыԥсычҳара шьҭыбжьны иаагеит ԥыҭрак ашьҭахь Галиа лыбжьы.


Анхацәа ахақәиҭра рызҭаз, адгьыл злароуз Ленин ибзоуроуп ҳәа еилкааны иман.


Апоет иман шә-гәыӷрак, дагьблит игәыӷрақәа наӡарц, иақәиҵарц иҵаулоу аӡә ихәра Ахәырбӷьыц, ихьаацәгьа ихнагарц.


Ажә акрахьафоз абжьы уиаҟара иуаҳауамызт, аԥҳә бӷьыцқәа иамыԥхьашәоз ԥкааны ихыҵәҵәо, ашьшьыҳәа акрафон.


Абри ашьҭахь, даҽа шықәсык-ҩышықәса ааҵхьан еиԥш, Музафер лаша луацәа-лҭахцәа гәхьааганы Ҭырқәтәылаҟа деиҭацахит снарылаԥш-аарылаԥшны саауеит ҳәа.


Игәаԥхаз ҽык, рахә бзиак аӡәы ианидибала, иҟаиҵалакгьы, имимхыр игәы иауамызт.


Ибҿаччаз иҳәазар бнысгьы, са сбымбозар уи нахысгьы, изхыстәым ҳәаак банахысгьы, ибырхаазар уахь блакҭа?


Шәачаҟа зшьамхы зҽазыргаз, уантәи иҟаларызеишь ҳәа Аԥсныҟа иааԥшуаз роуп аиҳараҩык


Абри акәара хәыҷы снырыр, ани шәгәашә ду аасыртыр, иахьа уаҟа иҟоу здырыр, иртыттәу зегь сыртытыр


Уи уахгьы ҽынгьы зыда ӡбахә лымамыз Асида аинститут илыцҭаз Аҟәатәи арԥыс Адгәыр захьӡыз иакәын.


Асовет еидгыла дазыгәдууп, дазыразуп, аха дызлыҵыз амилаҭ ртәыла иазку ацәаҳәақәа еиҳагьы гәыла ирԥхоуп, аԥеиԥш бзиа адкыланы аныҳәаҿақәа шьҭихуеит.


Абар шьҭа хәаха-хәымш ирықәуп уи Аҭараҟа дцаны итрактор ала ауаа рыдгьылқәа рыцәаӷәара даҿуижьҭеи.


Анкьа ахьы-аамсҭа ҳәа ҳзышьҭаз, гәыԥҳәыхшла иаҳааӡоз ҳаԥхьагылацәа рҵыхәтәа абакылси уҳәарауазеи!


Данқәыԥшыз инаркны Иван Ҭарба иааиԥмырҟьаӡакәа арҿиаратә усуреи аҭакзыԥхықәра ду змаз амаҵура дуқәеи еидибалон.


Лара дахаанны бзиара дук убарҭ аизарақәа ирылҵит ҳәа лмаҳацт, иагьылымбацт.


Аԥсҭазаара ииашан, иманшәалан ианцо, дасу иара иидыруа, дыззыманшәало иус инапы аналаку ауп.


Аублаатәыла ҳанықәҵуаз аҽны, уашьа разҟыцәгьеи уареи шәабду Сакәыт ижәҩахырқәа шәрыҵагыланы данаажәгоз, абри акәӡамзи ашәас ииҳәоз


Амҳаџьырра аан, Ҭырқәтәылан ҳнанагеит, ҳәа дналагеит Даџь иажәа, усҟан иара дмиӡацызт, аха амҳаџьырра дагазшәа дыҽхырцәажәоит акәымзар.


Уи ашҭа иҭыҩыз аҳәҳәабжьы заҳаз агәылацәа еиԥхасны уахь анеира иалагеит.


Абни ҩнуҵҟаала изакәызаалак цәгьарак иалаҟам, цәгьарак ҟазымҵац аԥҳәыс гәаҟ Мыркыц лоуп илааԥшықәрҵо.


Ижәлар рхы иҭагалауа, шьакаҭәара ҟамҵакәа, Урыстәыла аҽазааигәатәра иаҿыз Қьалышьбеи ихылҵыз амаҭаԥшь, инапала данҭаха инаркны, аԥсуаа еидызкылашаз, изызхәыцшаз уаҩ дрымамкәа, ихуаадахеит.


Абраҟа ирацәаны ихы аус адиулоит, дрыԥхьоит асахьаркыратә рҿиамҭақәа, аҟазара иазкыз аҩымҭақәа.


Ариабжьарак сыԥхыӡқәагь ҽеиӡамызт, ҳәа, ашҭа дықәгыланы дшыгәжәажәоз, арасраҿ аҽӡаны иахьылатәаз иаҳбан, саҳәшьагьы саргьы ҳҽақәыжьны иаҳкын, иааганы илаҳҭеит.


Аха зацаҳҵо жәымбои, абас аԥсабара каууа, иҭынчӡа ианыҟоу аамҭазы, ауаҩы игәы иаанагарын зегьы инеибынеиԥшны ибзиоуп ҳәа.


Ҳажәлар рхақәиҭратә қәԥареи урҭ рԥызацәа Нестор Лакобеи Ефрем Ешбеи ирыбзоуроуп.


Уаанӡагьы, уи аахысгьы Дырмит Гәлиа иԥсҭазаараҟынтәи абри аҟәыҵәа акыр инарҭбааны иалацәажәахьоу алитератураҭҵааҩы Виачеслав Бигәаа заҵәык иоуп.


Иҟаҵатәу сара издыруеит, зынӡагьы деикәашәан, амца иаладыршәыз ахларҵә ҟата аиԥш дҳәыԥны, Зыхәба иаԥхьа даагылеит Лиошка.


Сасҭангаз иаразнак игәы азҩеит ҵабыргны рыцҳарак дшақәшәахьаз аҟара, аха уи азҵаара иҽацәганы, дзымҩахыҵыз леилыркаара иҽыназикит.


Ҵабыргны, аамҭа уадаҩ иааины иааҭагылеит аԥсуа культура зегьы еиԥш, аԥсуа литературагьы.


Акыр шықәса уи дымцәажәо, аамҭа цазаргь иҭакәкәа, сыжәлар дрылоуп уи деихаччо, ргәы дҭоуп Иуа дҭахәхәа.


Ақәра ду шниҵхьазгьы, иԥсра даара игәы иацәымыӷханы дышгылаз, ус амраҭашәараҟа дынхьаԥшны амра ахьынӡалаҟәхьаз аниба, нас уаҳа иҽнамырхакәа иҽы адәы иқәҳәуа иахьгылаз ашҟа иҿынеихеит.


Знык ишандаз, ашара ҳахьӡандаз игәы дҭагәжәажәуан, адыд адунеи агәы ишҭадыдуаз еиԥш.


Зыбла ҭаӡыз, знапы ҿаҳәаз, аха злымҳа иаҳауаз аҷкәынцәа еилыркааит иҟаз аимак закәыз, ахы ахьцоз


Иркьаҿӡаны акәзаргьы ари азҵаара аҭак аҟаҵаразы даара ибзиаӡаны иаадыруеит ҳәа иаҳаԥхьаӡо акыкҩбак еиҭаҳҳәароуп, иаҳгәалаҳаршәароуп.


Аласба гәылак итәымкәа иҟамызт, иҟьалан ашҭа иҭанагалан, абар ыҩмш раахысгьы дара рҿы иҟан, иара акраҿеиҵон, акраиржәуан.


Уа дрыланхозаарын, ижәытәӡоу аԥсуа жәлақәа иреиуоу, ирхылҵшьҭроу, Иура Ануа ҳәа аӡәы.


Ашьра зыхәҭоу ацәгьа ирҿиаларц амчра наиҭаны, аԥсҭазаарагьы дақәиҭны адунеи дзазаанужьуазеи абас!


Еизаз аџьажәлар дрылибааит Геррит Кист ҳәа уаанӡа Пиотр Ду иҟны аус зуаз аӡәы, Заандам дахьынӡаҟоу иагьиӡбеит уи иҟны даанҿасырц.


Убри аҽны Леуарсан, Аҟәантә иԥҳа Нара дааигарц, ашьыжь шаанӡа дцеит.


Салыбеи азныказ уахь иҿынеихеит, аха Трабзан ԥшахьырсра дшымааз анигәалашәа, иҽааникылеит.


Аха уажәы иара изы аамҭа злаҟаз ала, аԥшатлакәи, ацәқәырԥеи злаауаз игәышԥы аҭан дгылазар акәын, аԥсҭазаара бааԥс изыҟалаз дамфарц, дамҟаҟарц азыҳәан


Ҳара ҳтәы башоуп, анцәа иишәииз уаауп, игәы каҳан даауазырт, Аԥсырҭ еиҳа дзықәгәыӷуаз, нырцә аҽҳәа иҽҳәатәаз иеибашьцәа руаӡәк.


Сара сқыҭа еиԥш бжьыхаа адунеи аҿы аҽа қыҭак иахоуп ҳәа сыҟам.


Сара сыда рхы иахәартә иҟалахьеит, аԥсҭазаара иазыҟаҵоуп ҳәа угәы иаанагазар ҟалап уаргьы, аха аиҳабы ида дзыҟалаӡом аиҵбы, аҵла ишзаҵымиаауа еиԥш аҵиаақәа, иара ҟамлар, избанзар аԥсҭазаара инагӡаны дазыҟаҵаӡам аӡәгьы.


Акыр уҩуама, иумҩуама, уи уара иуусуп, амала узҿызаалак, ауаҩы изыҳәан цәгьара угәы иҭоумкын.


Ашәы зхьыкәкәо иааиуаз аҳәса жәпа раԥхьа дгылан аарлаҳәа игәагәоз аҭакәажә, лыхцә ӡыш ҵаӷа лықәԥсан Адагәа-иԥа Ҳаџьы Бырзықь иԥшәма, аҳ Ҳамыҭбеи гәыԥҳәыхшла дзааӡаз ианаӡӡеи.


Уаҳа цәажәарак шаҭахымыз длырбарц, дыццакы ашә днадыххылан, ииаимылԥаан, дындәылҟьеит, иузахмырԥоз уск лзыԥшызшәа.


Абарҭ арепликақәа рҿы мацарагьы иубоит ҩыџьа ауаа, урҭ социалтә категориақәас изҵазкуа, ҵарсхәрақәас ирымоу, рхаҭашьақәха, рҟазшьақәа уҳәа убас иҵегьы.


Апартиеи ажәлари дрыԥхеит зыгәра газ, рымаҵ зуаз аҵеи бзиа, еицырдыруаз ашәҟәыҩҩы, адепутат Адамыр Алмасхан-иԥа Арҭанба.


Зда царҭа амам агыгшәыгра иҭанархаз, афашизм иахәхаз, наунагӡа аџьар иандырҟацалаз апоетцәа.


Иааркьаҿ-ааркьаҿны аҳәара салагеит Џьаба Иоселиани ихаҭа дахьтәоу, рыштаб Очамчыра иахьыҟоу, абоевикцәа еиҳараҩӡак зусҭцәоу, ргәалаҟазаара зеиԥшроу, мрагыларатәи афронт аҟны ҳаибашьыҩцәа еиҳараӡак изыртҟәо, ҳәа абас ацәажәара сшаҿыз иаалырҟьаны, ажәа бааԥск сыҿшәазшәа дынхьаҳәын, иҩнапык ишьамхқәа инарықәҵаны, изышьҭымхуа еидарак иқәҳазшәа, ихы ларҟәны даатәеит.


Ацәқәырԥқәа ҿымҭӡо харантә сырзыԥшуеит, ак каҳаргьы аҭыԥаҿ, иара еиԥш ҽакы ииуеит.


Акыр баргәамҵзар, Аинар-жьи имахәҿеи ихшыҩ хәыҷи дреигӡом, ижьаҳәа мазеиуп, иԥсынгьыри еиқәхаԥс игылоуп, иаӷа шьашәы рымца аҿыдыдуеит.


Урҭ еидызкыло арка аганқәа злачаԥоу ахаҳә ҭырҿҿаны иану аҩырақәа инарывалалак нарыднаԥхьалон, ҳнарыдгылеит ҳаргьы.


Бхаан салагахьан уи аповест аҩра, быԥсра амшалагьы ҩышықәсагьы иҭынхадаха ишьҭан, насоуп саналагаз, убригьы бара ибыџьшьаны, ԥхыӡ избеит, сан, нас ажәеинраалагьы алсхит, бара ибызку, инымҵәо, иахьагьы сцикл иахәҭакуп.


Дамеи иажәабжь ажәак агәылшәаны ирмаҳакәа ирыцәцар ҳәа ишәаны, иӡырҩуан такәы зхыҵуаз аҭаҳмадацәа, арԥарацәа, аҳәсақәа


Ҟаимаҭхан лхаҵа иԥсы анҭазгьы исҳәахьан, анхаҩы изыҳәан рацәа анцәа дишеит, анхара-анҵыра аҵкыс, мариала ихы ахьныҟәигаша иашьҭоу аӡәы диԥҳәысуп акәымзар ҳәа


Ҳара ақалақьуаагьы зынӡа ҳнапы кӡам, аӡәык-ҩыџьак пату ры қәаҳҵартә ҳаҟоуп, – иҳәеит.


Сара ажәала ибасҳәо аҵкысгьы абарҭ ибарҳәоит, – лҳәан брониа, аҟәыкфҩы зхышәшәо иҟаз аклионка ааиҵлыртлан, газеҭқәак ааганы лаԥхьа иаақәылҵеит.


Аидгылатә еиқәшаҳаҭра апроект ишаҳәо ала, ԥыхьатәи автономтә республикақәа ареспублика еидгылақәа ҳәа еилыхра ҟамҵакәа, зегьы исуверентәу республикақәаны иҟалоит.


Абаагәара бганы еилаҳар, иаҳагьы еиӷьуп иахьбгаз, уажәшьҭа еиӷьны уаҩы иҟаиҵоит лҳәоит.


Сара иахьагьы слымҳа иҭаҩуеит аибашьра аламҭалазы урҭ ақырҭцәа аҩыџьагьы исарҳәаз ражәақәа.


Иууеи, Шьаҭажә, иаҳҳәеит ҳәа уахьцаз зынӡагьы уаанхаӡеитеи, аҩеихахагьы ламраӡакәа Фелдышь дзықәтәаз аҟәардә аалыҵихын, аҳақьымра иҽазкуа иаԥхьа днатәеит.


Усҟантәи аамҭа ссирқәа, исгәалашәоит уажә сахьтәаз, нас уи сҽамҭаӡакуәа сызтәоума ҭынч абас.


Аниҳәа, еиҭах уа иҽааникылеит, аӡәы ишьҭахьала дҭибӷаҷаазшәа, ари уҷ кәын еиҳаб иоуп, усҵәҟьа уимацәажәан, мамзар, зынӡа игәы уцәыԥсуеит иҳәазшәа, иуасҳәо удыруоу, иҟоу еилымкаакәа уан улыдымгылалан!


Уи иҳәом сара сзықәшәаз аҩыза иақәшәахьада, исцәыӡыз аҵеи иҩыза дызцәыӡхьада ҳәа.


Арҭ ашықәсқәа рзы аинститут аҿы аҵара шуҵозгьы, ҳара ҳусуҩык иаҳасабала акәын ҳашухәаԥшуаз, – иҳәеит.


Иара усгьы схы сгәалашәозар аахыс, абыржәада сычмазаҩны аиарҭа схы ныласымкыцызт.


Урҭ хаз-хазы игоу поемақәоуп ҳәа рзуҳәар алшозар, аригь поемак иаҩызоуп, адац-ԥашә шықәс ҩынҩажәа зхыҵуа аидара иаҵоуп.


Урҭ рҿала иааицҳаит, Шәантәылатәи адгьыл рзааныжьра дақәшаҳаҭхозар, аибашьрақәа аанкыланы дшинышәоз ала.


Иацыз ихьӡ ҳдунеи ду наӡа-ааӡа, Адгьыл иалаз ихәҭак, Ирӡуам ахьӡ


Ахаҳәқәа анышь амшын ихыла, иааскьоит аԥаҩ ашҟа хәылԥазыла, дызбоит ԥҳәызбак сара харантәыла, иԥырты илықәԥсоуп лыхцәы хьаԥштәыла.


Џьоукы аҟаара иаҿын, џьоукы ахы зықәшәаны иҟаз рыӷызбыжьқәа угәаҵанӡа иалапҟон.


Ибзиан наҟ ҽа планетак иазцазар, схәыцуеит, иҟамлар ҟалап ара ҽеи.


Ҽнак, шьыжьхьа анаҳфа ашьҭахь, Баҭал, уаалеишь иҳәан, даду сихьырԥшны ажьирҭа ҳныҵалеит.


Аҵыхәтәан, Аԥсны Асовет мчра анышьақәгыла, жәлар рҵеицәа Нестор Лакобеи Ефрем Ешбеи ирылшеит еиҭах Аԥсны ахатәы ҳәынҭқарра хәыҷы ашьақәыргылара, аҳәынҭқарратә ҟәышра аарԥшны, ажәлар рлахьынҵагьы аӡбара.


Ҳаагашьа шәымхабзиахеит сгәахәуеит, – иҳәан, Басиаҭ Рафида лахь ихы наирхан, шьҭа ирласны ҳашцашатә ааиҵха!


Бара ибхароузеи, снапы аархан ибымпыҵсырҟьазар, – иҳәан, аӡы иҿыҵәҵәа, Ҟаимаҭхан дналыхәаԥшит Абзагә.


Ажәабжь Амшын иӡхыҵыз ақәылацәа аҿгьы ауаа ӷьычны амшыннырцәҟа ргара, рыҭира аӡбахә ауп иаҳәо.


Уара иџьашьала, илакәшьала, сара уи салаҟаӡам, ус ишԥаҟалеи ҳәа ҳәала, аха иара ыҟагәышьоуп, иара уаргьы убра џьара иухьысуеит, ахәыц еиԥш уабылуеит, уаҟьашьуеит.


Арҭ ахәыҷқәа лара хаҵа дандәылҵуаз лымаӡа залҳәаз Омахь иԥҳа Нона лтәқәа ракәзаап!


Уи иҟнытә иаауа ажәабжь уара уҟынӡа иаамгакәа амҩа сзықәымлеит саргьы.


Ҩымш, хымш рахьтә знык дааны схы-сгәы шьышьны, сыргәыбзыӷны, агәылацәа рнапы санҵаны дцон сан.


Улыс акәара иқәжьу аслан иаҟароу ахаҳә дуӡӡақәа заҟантә рҟәаҟәа схалны сықәтәахьоузеи.


Агәадура шәлахьынҵаз, ԥҟарас ишәымаз шәаб иҵас, аиҵашьыцра шәалыхәдааз, абзиабара шәамахәҭаз.


Уи аҽны, Амра лыҩны сахьыҟаз иласҳәоз, аха наҟ-наҟ азгьы ҩаԥхьа сҿы ааихымԥхьо сҟалҵеит


Игәы ахаҳә хьшәашәа еиԥшха иахьынҭашәыз иаанханы, ԥыҭрак аҟарагьы ибжьы изҭкаауамызт.


Уи аоперациа амҩаԥгараҿы усгьы вова иакәын изықәгәыӷуаз, аҵх агәы ааиҩнашон еиԥш, аибашьцәа надгылеит аӷа иштаб зыҩназ аҩны.


Ҳара ҳхәыҷқәа рхы хҵәаны ампыл иасуеит аԥсуаа, аԥсуа хәыҷқәа сзымԥшааит, аха абар дахьыҟоу аԥсуа ҭаҳмада, Арӡынба иарӷьажәҩа ихы хҵәаны, Очамчыра иаанханы иҟоу аԥсуаа ишырбо, ихы ампыл еиԥш ҳалахәмаруеит, – иҳәеит Џьабо ихы иқәкны.


Мери Аҩӡ-ԥҳа лахь бара ахьӡ иҳабҭаз ԥсуа ӡӷабны, бара баӡәыкны иҳабҭеит раԥхьа, аҳаирплан бақәтәан, адҵа мҵарсны хыхьынтә бнеиуан, ажәҩан баҵҟьа.


Ашәлашара уи дазыҟан, аргама дҳәаны дрымгакәа инрыжьыз аԥҳәыс, дҳәаны дынзыжьыз ахаҵа дшизыҟало еиԥш.


Сара иџьасшьоит зҿырымҭуаз, ҭынч итәаны ргәылацәа зықәшәаз излахәаԥшуаз егьырҭ ажәларқәа.


Уаха иалагӡаны шәҽеибышәҭа, – иҳәеит иԥҳәыс Аԥсны аҳкәажәи иԥҳа Гәырандыхәти анааҩнала, ҳаҷкәын иахь, Қарҭлиаҟа уаҵәы ашьыжь амҩа шәықәлоит.


Аҭауад дуӡӡа Константин захьӡыз, алеитенант ашьҭахь абратәи ифырхаҵарақәа рзы хьӡи-ԥшеи змоу адмирал ҳәа ирԥхьаӡаз Макаров командирс дызмаз аибашьыга ӷба маазҭгьы.


Схаҵоуп ҳәа аиқәа ушьаны, Аԥсны ҟьаҟьа дуӡӡа уқәны, амц шԥоуҳәо!


Ажәа иумаз имҳәаӡакәа, кыр уаргәаҟит, кыр уеихеит, уқьышә цәышра инықәымҵӡакәа, еилкааӡамкәа ус инхеит


Скылгоуп убас еиԥш аԥсҭазаара аихац, сышьҭа аӡә дхылан ддәықәларц ихәҭоуп.


Крылов иажәамаана квартет акыр иазааигәоуп, иаҳҳәап, иара иажәеинраала ахьажь напхгаҩы.


Изқәым, иабхәараа рҿы днеиргьы ихьурӡхәы кнырхуеит шырҳәаҵәҟьо иҟазаап, еиҳагьы лгәы амца нҭагьежьын, дагьҩаҵнарҟьеит Мкыд.


Виқтор, иаҳҳәап, бзиа дубеит ԥҳәыск, мамзаргьы аамҭала ҳәа дугәаԥхеит, лара иуалҳәеит


Лоунытә лыԥсыԥ лага-ҩаго, ацәа-хаа дахьҭаз, Лгәшԥы халон, лгәышԥы шьҭыҵуан, зхы-зҿы гәыкуаз.


Ааԥынтәи аԥша-ҟәанда иҿнаршәшәоз атамашәҭ каҳәҳәы илеины, зҽеибызҭахьаз ашьац иаҵәа рҽыларыԥсон.


Аа, уанаџьалбт, аҳ даауеит, ахҭабаақәа зегьы кныр хы хиҵәоит, уҽыҵәах, мамзар уааибар, уишьуеит.


Ашьра аҭыԥаны, Киев далцаны Аԥсныҟа ихы дмырхар ҟамлеит Уасил Лакоба, уи инаишьҭархх Алиасгьы дхынҳәит иҩныҟа.


Мшаҽнеиԥш ари аҩнаҭа ачеиџьыка агьама збаз амҩасыҩ ашҭа дҭыҵны данынаскьалакгьы изымчҳакәа дхьаԥшуеит


Егьырҭ зегьы абри агәараҭа иахылҵыз, хәҩы-уаа идырҳаз ауацәеи ақәлацәеи роуп.


Сызгалакгьы шьҭа арантә акы сагароуп, снапқәа раҳан ажәҩан ахь сыҳәҳәоит.


Даацәажәеит егьигьы, ихы имагәыхьха, згыгцәа ргыла илеиуаз аӡиас илаԥш ахмыжьуа.


Иахьа ашьыжьгьы аҳәынҭқар иҟны иугәамԥхаша акы рҳәақәон аҳәынҭқарԥҳәыс лыӡбахә ала.


Иаҳа-иаҳа злеишәа зырцәгьоз ацәқәырԥақәа, еиҵагыла-еихагыла асқьала ахы амшын иаласаз, иахьасуаз иархыџхыџуан.


Ҳарҭ амсылманцәа ҳгәаҟрақәа, ани ақьырсиан нап кьача иаӷәаԥсап ҳәа сыҟам!


Иахьатәи ҵарадыррала ирҿиоу амилаҭ культура зықәгылоугьы убри ажәлар идырҿиаз, ԥсра зқәым акультуроуп.


Уара, дзацәажәо изымдырӡо, иааигәара ауаа гылоушәа, иажәақәа еишьҭаххы рҿаархеит, ҭагалан шьҭахьы, асы акаҳара ианалага, сҟәарч ҩны сыманакырц мшәык счычеит.


Хәылбыҽхала, амшын ҭынч ахықәаҿ утәоушәа, ибла ҵаулақәа казказуа рыҵа уанӡааԥшыло уԥсудыршьоит, урҭ рыҵаҟа изаҟаразаалакь цәгьа ҵәахым, игәыцқьара дара ирхуп.


Даҽа ганкахьала, дырзышәаҳәоит, гәадурас имоу ачҳареи агәмшәареи аазырԥшыз, аӷацәа бааԥсқәа ириааины, ҳаԥсадгьыл иқәцаны иҟазҵаз аҵеицәа.


Шәразҵаа, иԥҳәыс лышҟа даанаԥшит, шәара шәзыҳәан сгәы акыр аланы исҳәахьазар шәарҳәап.


Аԥсуа литературадырреи акритикеи иахьа ируалԥшьа дуны рҿаԥхьа иқәгылоу ируакуп иналукааша ҳпоетцәа, ҳпрозаикцәа, ҳадраматургцәа рбиографиақәеи рырҿиамҭақәеи хаз-хазы монографиала инҭкааны рҵара.


Ишәақь илабашьа иныхшьны, иҳәа ахьышьҭаз дҩеины иаашьҭыхны, ашьарақәа кны, иҭыԥ аҟны дынааи, илабашьа џьара икылҵәан, ашьхақәа ҭыҵны иаауан.


Ихы иаирхәо антиномиақәа еиҿагыло аилкаарақәа илирикаҿы ахатә ҭыԥ рзылхуа, уи ишьақәирӷәӷәон ипоезиа ахшыҩзцаратә ҟазшьа.


Сузыӡырҩуеит, Михаил Петрович, – иҳәеит, исуалуп, исҭахы-исҭахым сузыӡырҩыроуп ҳәа акәын ишыҟаз ибжьы.


Ҿырԥштәыс иааҳгозар, сара абарҭ ацәаҳәақәа зыҩуа сани саби нхацәан, афеодализм ҳәа ҳазҿу иахаанын, аха сымаҵ жәуроуп ҳәа аӡәгьы иқәцаланы имамызт.


Адырҩаҽны шьыжьымҭан анааша, ажжы дҵәуо длаӷырӡышаха дыстәз акәымкәа ауәыла ԥҳәыс даакылст.


Абан аӷәарџьа, аԥаҩ иҭыҵны иахьааиуа акәуа, ус сылаԥш нақәшәеит Кәыбта сыздикылаз адаӷаҷиагьы.


Акзаҵәык ауп ахьча ҭакасгьы иҟаиҵо, уи ианеиқәшәаҵәҟьа дзызхәыцыз, игәы иҭеикыз ауп


Адунеи аҿы џьаргьы бџьарк ҭҟьом уҳәартә, аԥсабара акә зар, ааԥыни амра ашәахәақәеи рыфҩы ахшәшәо ишыҟоу, ма амраҭашәарахь ала, ма амрагыларахь ала, еибарууа иаацәыр ҵуан аӷа иҳаирплан еиқәаҵәақәа.


Исгәалашәоит, еиҳаракгьы аӡын ҵыхқәа раан, аккаҳәа арбаӷьқәа иааиларыԥсаанӡа алакәқәа ҳанырзыӡырҩуаз, акьатеиԥҵәага алаф анырҳәоз, ақьачақьрақәа аныҟарҵоз.


Адгьыл азҵаара анцәырҵлак уи ихашҭуеит зегьы, аԥсхыхра иаҿу иԥҳаи ибналаны ицаз еиԥш, иԥҳәыс лыхьымӡӷи зынӡа ирыҵадырхәашоит ирыҵадырӡуеит изааиз игәыла иахь ирханы ииҳәауа абарҭ иажәақәа


Сыҩнашә аркым са сынхараҿ, иҿам ижьакцан ацаԥха, сынхеит сара агәырӷьа-ччараз, дсырҳарц ауа, аҭынха!


Уҽунаҭыргьы, гәаҟрамзар, хҵәарамзар бзиарак умбозар, апап иӡԥшьа уҽӡааухит ҳәа уеиӷьнатәуама?


Иара дышзахәо дыццакуеит, дзаазгьы уи акәхуп абарҭ аҽқәа зегьы аибашьра адәаҿы инеигароуп.


Амаҵура ааныжьра Аԥсны Ахада иҿаԥхьа иқәдыргылоит. Уи азин имоуп идикылар ма мап ацәикыр.


Ақыҭаҿы ишакәым рыхьӡ анга, ҳарҭ, аиеҳәшьцәа ҳиашьапкит, ҳиҳәеит ԥҳәысс дга, аамҭала шәықәҵ ҳәа.


Надар, аԥшәма фатәыс лыҩны иҩназ зегьы хәыҵԥшааны, астол ақәыргылара даҿын.


Уара, уаха уԥсы злеивугаша акы ықәууаа иузаауеит, аха сара исыԥсыхәои?


Ари аиԥш акультурагьы, амилаҭ ҟазшьагьы жәларык ирыманы иҟаӡам уи ҳажәлар ирдыруазароуп.


Абрыскьыл аҳаԥы дҭагаланы данцәыҵарҵәах ихы дақәиҭаҳтәоит ҳәа ажәлар ишьҭалаз наскьацыԥхьаӡа иара наҟ днаскьанагон.


Сара сзышьҭаз анаукатә ԥшаарақәеи, изҩырц зматериалқәа еизызгауа аҭоурыхтә романи рзыҳәан данысҭаххауа сыздыруам, аха усеиԥш иҟоу ауаҩ ибара, иацәажәара, ҳәарада иаԥсоуп.


Иван, Леуан уҳәа урҭгьы аӡәгьы зақәшәом, ари аус ирласны ҳалацәажәозар.


Ани мгьал харӡаа бзиак иаҟарам ахәаҿы хынҩажәа абиԥара рыжхьеит, аха ирызмырҭәӡеит лара илызхахуа дыҟоума!


Ҭамара, абнаршәыра илахаз иеиԥш, лгәеисра ҳаракны, ахҭыс иҿиоз лымацара дагәылатәан.


Урҭ усҟанҵәҟьа иара дырбо иҟамызт зыхьӡ рыбаҩқәа еиҿнаршәшәоз апартизанцәа ирыцәшәозу, ма ус ашьыжьтәи аԥсабара рыԥсы алаханы иахәаԥшуазу здырхуада, рхырҿқәа гаӡа-гаӡаӡа, равтомат кьаҿӷәыӷәқәа рцацха иақәҵаны, ихарахаԥшуа игылан.


Дара ирыхшаз рҵеицәа дуқәа раԥхьа идыргылақәаз аурыс ҵарауаҩ, аԥсуаа ҳӡыргаҩ, ажәаҳәаҩ, ауаҩ-гәымшәа, Владислав Арӡынба иарӷьажәҩа Иура Воронов, иаха, асааҭ жәба рзеиԥш, автоматла илаигәыдҵаны дышьны дылкарыжьит иуада ашә аԥхьаҵәҟьа.


Аха ари аҽны, еиҭасҳәахуеит аҿаргьы, зықәра нықәсхьаз абыргцәагьы ақыҭа агәы аҿы еизаны аус еицыруан.


Аха иахьынӡауа сгылом бзанҵы аганаҿ, сыҟоуп асы ахьлеиуа, ақәа ахьауа.


Уажәы ус уҳәоит, аха урҭ шәмазарақәа зегьы шшәымырхуа убап, арҭ ирҳәо ажәабжьқәа умаҳаӡои, шәара аус жәуӡомеи, амазара злашәоузеи, шәхәҳахәҭуеит азыҳәан ишәоуит, ахәҳахәҭра ҟалом


Ихыԥсааны ауаа рхырҿқәа реиԥш рыбжьқәагьы гәхьааигауа даналагалак, акы даанашьҭуазар, аҳабла дналсны деиҭаахуан.


Ирҳәоит, амш кеикеиуа еилганы ианыҟоу, арахә абрантә иԥшны аҭырқәа ишьха кәазақәа рбоит ҳәа.


Ҟаимаҭхан данԥҳәысеибаха, лара Аминаҭ лхаҵа дыӷәӷәаӡа длывагыланы, лхы-лыхшара гәазырҳагаха дахьыҟаз лхы ахылбаауан.


Ваниа Бырӷашьыл имандаринаҭра иалаҳаны иԥымжәаз ахгьы аарган, егьырҭ еизыргаз ахыԥҽыхақәа ирыларҵеит.


Уара ҳара ҳгәы зырдууз, ҳара ҳпартиоуп уҿы зырцәажәаз, насгьы раԥхьаӡа уара уоуп аԥсуала ашәҟәаҿы ицәажәоз.


Уажәтәи ачарақәа рҿы анегативтә цәырҵрақәа иаҳԥыло, урҭқәа зыхҟьаз ҳаназхәыцуа, ҳаԥхьа иаақәымгылар ауам абри еиԥш азҵаара


Аҩыџьагьы еицны, уа жәы абраҟа иҳабла уаагьы еиқәшәаны иахьеидибалаз деи гәырӷьеит, маҷкгьы дацәшәеит Абзагә.


Борис Гәыргәлиа ипоезиа, иуҳәар ҟалозар, амаҭәартә-конкреттә поезиа иашьашәалоуп, азеиԥштә хцәажәарақәеи атрафарети рыцәтыәмуп.


Иуанаҳәаз зегьы ҵабыргуп, аха сара суаз сара исҳәароуп, уи са сыда дазусҭзаалак ҽаӡәы ҳәашьа изаҭаӡом.


Бырзен бызшәала иҩыз ари ашәҟәы, Аурым-иԥа Чанҭамыр, зны излаҩыз абызшәала даԥхьаны, нас иззеилымкаауаз рзгьы аԥсшәахь еиҭаганы, изныз амсыр қьаадыш дырҩегьых, аҭакар зысыз абӷьеиԥш, иааикәаирҳәын, инаган аԥсҳа инаииркын, ашацаҳәа ишьҭахьҟа даахынҳәит.


Арҭ ҳаршьыҵәҟьозаап, анаџьалбеит ҳәа реиҳа агәра ганы ацәарҭаҿы сшықәиаз, аџьынџьыхәақәа иреиԥшха, аҭуан аҿы икнаҳаз абызкаҭаҳа еиқәаҵәақәа сышрыхәаԥшуаз, ацәа сынҭанагалеит.


Иџьашьатәуп абарҭ ауаа дхәыцуан Набед, ртәыла Аԥсны ду ҳәа азырҳәоит, рыԥсадгьыл азы


Днеин аҽада ааҿеиҳәан, аҵла дкыдлан иамаз амахә аԥынҵахь дықәлан иахьалиааз ашьапахьы иԥиҟо далагеит.


Ибуз, ибҳәаз, бахьану, бахьыҟоу, ирылаӡамшәа урҭ зегь сара сус, сцоит аҩнынтәи, саауеит сара аҩныҟа, схы схашҭны, зынгьы сгәы саԥыс.


Аха зны хәылԥазык зыҟны дыҟаз ача ааихәарц дахьырышьҭыз, ихы кылчааны дааит.


Ԥырхага имаӡамкәа агәыдыҳәа амҩаду даныланы даауазар ашәҟәыҩҩы, уи иара ирҿиаратә ус азы иҵарбгагахоит.


Иара ихаҭагьы ибон уажәшьҭа ишидыххылоз, арахь анаԥ шцәагьы рҿы узкуазма, зегьы иара иӡбахә рыххатәыс иры мазшәа ибон


Амца фархьқәак нақәыԥса, сара аҳаԥаҿы сцаны ашә аазгоит, иӡны иаҳфап.


Аӷәра иаханы илага-ҩаго, аԥхӡы аладырбоит, ашьара ианықәлалак, аӡы хьшәашәа амҵадыргылоит.


Амрагьы, убарҭ зыԥсы зшьарцаз инеидтәалаз ацәқәа рызқәақәа ирхыҵны ацәҳәыра, уаргьы сшәахәақәа уқәысмырԥхар зынӡас ухаҳәхоит, ма уҵааршәха ушьҭахоит ҳәа аҳәозшәа, иҟаԥшьшьӡа, уаҩы иимбаӡоз аӡәы инапы ианҵаны дҩахозшәа, хәыҷы-хәыҷла аҽышьҭнахуан.


Аиаҵәа кыдшәеит, Ахьтәы ласа, Ахҭарԥа шкәакәа, Хәыц шкәакәа злам ауаса, Аҽыхәа хымԥада агәра ҳдыргоит ашәҟәыҩҩы зеиӷьаҭам ала игәҭакы анагӡара амҩа ылхны дшаныз.


Иманшәалоуп, имчылам, Иаҭахым маҳмыз, ҟамчы, Џьаргьы аԥҭа еиқәаҵәа хчыла, Ишьҭхыс инеиуеит уара уҽы, Узықәтәоу уҽы уанаалоит, Убри ауп алахьынҵа, Амардара уама ихалоит, уҟамчы нажәҵа апҟаца!


Абарҭқәа неихшьало иахьа Владимир Анқәаб санизхәыцуа илахьынҵа бзиан ҳәа исыԥхьаӡоит.


Уара, Михаил Петрович, исгәалашәаз, аԥсцәаҳа лыԥшра лыҭаны, араҟа ҭыџьҳак дахыми, ишԥауалҳәеи, уара, ахәылԥаз аҭыԥҳацәа ҳаманы ашҭа ҳанааҭала?


Дук мырҵыкәа аҷкәын иԥхьарацы дыҟоуп Аҟәаҟа, ирыдыркылаз аӡә иеиԥш дыԥхьаӡоуп, – иҳәан, даахыҽхәашәа аҳәара далагеит саб.


Уи аҵкыс ашәҟәыԥхьара дҳазҭаҵар, уи ҽык ма дашьып ҳәа ҳлыцәшәарым.


Уи ус акәын, ԥхыӡынгьы-лабҿабангьы, уи имацара иалҳәоз ажәақәа лы ман, аха иамҳәакәа, амала иара изкыз ажәақәагьы лгәы иҭылҳәаауан, уи аԥсы алыршьарц, насгьы иара имацара дизхәыцларц анылҭахыз.


Усҟан Қамча иааигәара анеирҭа узҭодаз, агәылацәа зегьы икәаӷӷа икәшаны идны ҳәалон, дасу акака иразҵаауан.


Ажәлар ираҳаит, ихыҵын Ишыԥшаауаз аашеит, Ақәаурагьы шьҭа иаҟәыҵын, Адунеи лашеит.


Баграт Шьынқәба иҩымҭақәа аԥсуаа ирылаҵәаны иҟоуп, избан акәзар, дара рҟнытәи иааигеит иҵегьы ирбзианы, амҵәыжәҩақәа рыҭаны, иԥыруа иҟаҵаны дара ириҭеит.


Абаандаҩцәа реиԥш, ашьыжь инаркны хәылԥазынӡа ԥҳәысгьы хаҵагьы, хәыҷгьы дугьы ҳаиларгыланы аус ҳдыруан, арахь иаҳхашәалоз ҳәа егьыҟаӡамызт.


Дызлиааз ртәы заа иаҳҳәар, ихаҭа иеилкаара иаҳагьы иаҳзымариахоит, аӡиас аҟазшьа аилкаара шаҳзымариахо еиԥш иахьынтәаауа анаҳдыруа.


Урҭ фырхацәоуп, аӡә аԥхьа дҳаргылом, ҽаӡә ашьҭахь дасу иааникылоит иара иалихыз ихатә ҭыԥ.


Урҭ зегьы дырҩегьых сус снапы иамкуа иҟарҵарц иалагоит, аха сара сызҿу сыԥсы ҭаны саҟәыҵуам.


Ҳастудентра мшқәа раан ҳакружок аилатәарақәа урак аҿы даҳзаԥхьеит Шәыскьымсын, сыԥжәоит ҳәа хыс измаз иажәабжь.


Иҽеилымхыкәа, аҳәызба ихчы иаҵаҵаны диеит дыцәазшәа, иудыруазеи, дабацеи ҳәа дааир иԥҳәыс, уимоу дыцәоушәа ахыза иқәиҵеит.


Иура Қәаҭ-иԥа инхара ҿыц иаваз ахь ҳхьаирԥшит, ижәбома, аҭырас зхаԥаны иҟаз уажә иааблын, ахаҿы ҳрыцқьеит, ақәыԥшылара маншәалахеит, наҟ ӡәыр дааиуазар убоит уажәы.


Виктор ихатәы бызшәа аԥсуа бызшәа хәашьрак амамкәа ицқьаны иахьидыруа анаҩсгьы, аурыс бызшәагьы бзианы идыруеит иахьынӡаиҭаху иҿахәы алаиҳәартә дыҟоуп.


Ааи, иара ихаҭа иоуп, иқьышә ҵаӷаӡа, акы рцәыӡызшәа иблақәа цыхцыхуа, иԥшаауа.


Ҷахьа ҳәа иара ииааӡоз ҷкәынак, еиқәацәак, драԥшьҭроума уҳәартә дыҟан, иҿы аҳәызба ақәишьхьан, убра имаҟа ахы дадҳәаланы диман.


Изымариоу џьышәымшьааит аӡәгьы, Аԥсымра шәаԥшь, агага лаҟәуа, Жәҩан абаҳчахьтә иеҵәахә ҿшәаны, Бџьар мцала иқәыԥшра анбылуа.


Аҟәара нырцә иагьҩықәгылеит, ишызбоз, аҟәара азааигәараҵәҟьа, бахәык, абахә дуӡӡак ҩышьҭыҵит.


Усҟантәи аамҭазы амч ду змаз аҳәынҭқаррақәа Џьамтәылеи Византиеи ирҿагыланы аԥсуа племиақәа ирылдыршаз ахақәиҭра, ахьыԥшымра рҩашҵас ашьа каҭәаноуп ишроуз.


Сроман Ахамышҭыхә ахҩылаара, адокумент ҿыцқәа агәылаҵара, имыцхәны изыҩқәаз амхра, аркьаҿра.


Апоет арҭ иажәеинраалақәа доусы идирҳәарц ииҭахыз ҩба, ԥшьба, ма аа-цәаҳәак ирҭакӡаны иҟаиҵеит.


Ихароузеи ауаҩы дпоетзар, аԥсҭазаара иамоу аԥшӡарақәа иара иблақәа рҿы еиҳагьы ирыцырҵозар, урҭ иара итәала еиҭеиҳәозар?!


Аа, Мачагәа умшәан, умшәа, усас са сҿы дыҟоуп, шәҭаца, хәыҷы даан абра дсыкәаиоуп.


Нури Бараҭелиа аиаша умҩа арлашоит абар зегьы зыҿҳәароу ааԥынра ааит.


Зны иабаӡӡеи Сагьаса днеин, ихәыԥҳа иҿы, иааҭыр ҟьаны иауизҳәахуаз, аха днакәша-аакәшо, абри ираҳауа ажәа даара гәалас ишрымоу, ишаргәаҟуа иҳәеит.


Амца ацроушәа збоит сара иахьанӡагь, ашәаԥшь ангыло, ажәҩан ҭбаа акалҭ.


Амала ус иҟаларым ҳәа агәыӷра сыман, избанзар, убра уажәадагьы избахьан ҳара ҳтәқәа гыланы.


Апоет иажәеинраалақәа иаҳгәаладыршәоит, ҳгәы рхьыбылуа иҟарҵоит хара иҳаҩсхьоу, еснагь ҳзызхьаауа ҳхәыҷра, ҳқәыԥшра ҳҿара зыдҳәалоу абзиабара, ҳшьаргәыҵа ԥхақәа зхьысуа ҳадгьыл гәакьа, ҳаԥсы злахәхәа излаз аԥсабара


Ауаҩы аԥсабара деиҷаҳалароуп, дахӡыӡаалароуп, уи аҵкыс мчы змоу нцәагьы дыҟам, ныхагьы ыҟам абри ауп ашәҟәыҩҩы иҳәарц ииҭаху.


Утәа дад, утәа, араҟа еизараӡам, амҩа ҳақәуп, ҳцәажәоит, – иҳәеит Арсана.


Иаҳҳәо убри ауп, Сакәыт иԥҳәыс ашәымаҭәа лыхьныҳәҳәы ҽыла аӡәы лаԥхьа дгыланы, лыҩныҟа длеиуан, илцәыԥсыда ҳәа слызҵаауан, – лҳәеит руаӡәы.


Арашәара дацәаашьон, уажәы, уажә дааҭгылон, ирацәаны дахьымрашәоз иикыз аҽага иахареиҵон.


Амра раԥхьаӡа аӷәы даадҵны урҭ ажәақәа анылҳәа нахыс, Татеи ихшыҩи ихәыцрақәеи уи ауада идәылԥырны ицахьан.


Аџьырмыкьаҿы иаасхәаз ссаилон блузи ацыганцәа ирымсхәҳаз сгалстук ӷьамӷьами еиқәҵаны, сеиқәзаҷ сеилаҳәан.


Ашәҟәыҩҩы аҭауадцәа адәахьтәи рыҿныԥшылара зеиԥшроу рсахьа анҭихуа, ҳабла ихгылартә ҟазарыла иааирԥшуеит.


Иара асабигьы ари аҭыԥ инырызшәа, иаразнак длахҿыхӡа дааҟалеит, уаанӡагьы дрышьцылазшәа, днеины уажәада иимбацыз ахәыҷқәа днарылагылеит.


Згәаҵәа еилгоз ауаа, еиныршәашьак ҳзыҟаҵозар ҳәа игәаҟуан, ашәы зшәыз анацәа, абацәа гәжәажәон.


Ҿырҳәала идыруан, даԥхьеит уи ажәеинраала, – иҳәеит ааигәа агазеҭ Аԥсны ҟаԥшь ишаниҵазгьы.


Машьыхә иашәа Сабду ихьӡын Кьарантыхә, ԥсаҭа бзиа саб-Патыхә, уи иоуп исыхьӡызҵаз


Абарҭ аишьцәа ишнеи-неиуаз ианӷыӷеибага, ргәы анԥибаҵәа, ани аиҵба дреиӷьзаргьы иалаухи, дшьыцырган дҭадырхарц иақәыркит.


Иаразнак имашьына аақәирҵәиин, длыхьӡаанӡа дицәыргарызшәа, амашьына жәпа амҩаду аҿы дынрылагылеит.


Ргәаргәалеи хәыҷ ыркәыркәыруа, ҽнак шьыбжьышьҭахь аишьцәа хәмаруа, хәыҷи-дуи зегь еицны, рыџьма заҵә ахы ианкны, аԥшаҳәахьы илбааит ҵаҟа, игәырӷьоз урҭ шаҟа!


Исыздыруамызт, иаргьы, шықәса ҩынҩежәа инархысхьаз, иҭаацәараз, аха хҭылҵ дызмауцыз ахаҵа, хатәы хшара идимҵацыз абратә цәанырра ҟәанда сара ирҿыханы ишызгауаз, иаргьы уи деигәырӷьаны ишысзааиртуаз.


Идиссертациа ахьчара мариахоит иҳәартә аматериал шаҟа иеизигоз, убасҟак иаҳагьы аҩра шыцәгьахоз ибон ироман.


Уи харацәахар, еизлыркәкәоз лымчқәа лзымхар, ани ргәылаԥҳәыс леиԥш амардуан даҿахар ҳәа дшәон.


Васиа ихәшәқәа ирыцны ихынҳәып, иаҳҿаҵахәымзар изҿаҵахәу аӡәы ихәлаҳап, – иҳәан, ихьынҭыџьӡа иҟаз ишәыра аалымихит.


Абри ҟалеижьҭеи Сабакьиа зыжәлоу дарбанзаалакгьы аӡәы ажьа ажьы ифаӡом, ажьа ҳара иҳасасуп ҳәа иԥхьаӡаны.


Ҳабыџь ихы иаирхәон усҟантәи аамҭазы аԥсуаа ҵасс ирымаз ахәԥҳареи аӡӡеиреи.


Урҭ ирбом ишааиуа ҽа ааԥынрак, урҭ ирбом, нахьхьи, аҟәараҿы, аҿар ирзыԥшу аҟәараҿы сгәы камыжькәа, анеира сшазыԥшу сара схаҭа.


Иага хьаала иҭәызаргьы, абри аҭагылазаашьа аманоуп уажә сара сыԥсҭазаара шыҟоу аимгеимцара иахылҵыз, еимгеимцаралагьы иҭәу сыԥсҭазаара!


Аха, сгәанала, џьара-џьара ҭыԥқәак рҿы урҭ рҩызцәа адырраҭарақәа, аилкаарақәа рацәазар ҟалап, маҷк анаукатә ҟазшьа змоу адыррақәа аԥыжәара роума уҳәо иҟалеит.


Иҟоуп сара сымлашьуазар анеиӷьу хара-хараӡа, исымҵадыршәлак шьҭыхуа, слахьыцәгьан схызар аасҭа шьоук рышьҭа.


Снапы неиҵыхны снаӡартә еиԥш, ҳаидтәалам, аха зегь сбарҭоуп арантәи снаԥшны.


Апатреҭқәа зегьы дрыхәамԥшыкәа, альбом наиркын, лассы-лассы илаԥш иҵамшәаларц, ашкаф ашә аартны, хара днахан инҭеиҵеит.


Аԥсны анҭыҵгьы уи иҩымҭақәа акымкәа-ҩбамкәа егьырҭ ажәларқәа рбызшәақәа рыла еиҭаргахьеит, еиуеиԥшым ахәшьара ҳаракқәагьы роухьеит.


Ара иҟоуп хыԥхьаӡарала имаҷымкәа ақьабзтә поезиа абаҟақәа, аҭәҳәақәа, нарҭаа ирызку ашәақәеи аҳәамҭақәеи, Абрыскьыл изку афырхаҵаратә ҳәамҭа еиуеиԥшым авариантқәа, алакәқәа, амифқәа, алегендақәа, агенилогиатәи атопонимикатәи ҳәамҭақәа.


Ашәҟәҩыра змаз, ажәларқәа рҭоурых иҳана ҳәоит аешьеи аеҳәшьеи реибагара ҵасны ишрымаз.


Ахышә азааигәа игылаз амашьына иҭатәаз аҷкәын адунеи азна аԥхара ааигазшәа, уи зегьы лыԥҳа лышҟа ицозшәа лныруан.


Ҳаи, ишәыхьзеи, шәыбла хышәт, ишәхагылазар ахы, уаҵәазгьы шәҿаҵа шәҵәахы мгәа ҿыц шааиуа жәдыр уашьҭан, иаразнак ижәбо зегь шәымфан


Сыԥсы злаҭаз рыбжак ыҟам, исцәыԥсыма, инхаз аган рҽаҭа идәықәлоит рыҽсыцәӡо.


Уи иара ахаан димбацызт, аха есаашар лара леиԥш лԥеи лыԥҳаи рыӡбахәқәагьы иаҳауан, дареи иареи еихааӡалоушәа аҟарагьы гәаныла дрышьцылахьан.


Анкьаӡа зны сыхьӡ зыхьӡыз, аиаша иазықәԥоз уаҩы саӷламк иӡбахә иаҳахьазаарын, саргьы убри сиеиԥшхрац иҭахханы ауп убри ихьӡ зсаҭәеишьазгьы


Зыҷкәын деиқәзырхарц Набед иҿы инеиз, хәырҭлаӷьҵас зцәа иҭалоз-иҭыҵуаз, аман еиқәаҵәа зҳәоз, иаҭаххаргьы адунеи амца ацраҵаны избылуаз, Набед иҿаԥхьа ишьамхышгылаз, икалҭ иагәӡуаз Ҭлаԥс иҷкәын дрымпыҵкәкәны иан лахь данишьҭ нахыс, дрыԥсахызшәа даҽа-уаҩны даақәгылт.


Абасала, уигьы аӡәы ҳәа ҳажәлар рҿиара далыхәданы, дгьамадаҵәамданы даанхеит, зыӡәӡәага ӡы хәынгарымшьоз аҭыԥҳа ссир.


Ус, угәу ҽанӡамкәа иуларҵо агәыр ҭыԥ уацыҵҟьан уанынхьаԥшуа еиԥш, сармарахь, амшын ахықәахь ала, лак ашыбжь слым ҳа ианааҭас, иџьашьаны снаԥшит.


Убри аҟынтә, зыдгьыл ҳаҭыр ақәҵан, абӷа цәымҟьакәа иаазго ирымхны, егьырҭ, зыдгьыл иалгахьоу, абӷа цәызҟьахьоу ирырҭоит


Абас акән аҷкән аҽа иааӡаз, абна агәҭа аҽа аҳәарақәа дышрылашәаз.


Ани аби рыҷкәынцәа иаарысны иркит цәгьара аауӡом шәҳәауеит, аха аԥыхьагьы ҳаҷкәын дшәырӡит.


Уи Аԥсынтәыла зегьы ԥызас дамоуп, иашьеиҵбы гәакьа аҵеимш дахьиоуз, дырҩегьых жәытәӡаахыс иаауа рхьышьҭра ду кашәара ақәымкәа, ԥхьаҟа ԥеиԥш бзиа аиуртә агәыӷра ду изҭо иреиуоуп.


Ҵабыргны, макьана ԥышәа дук имам, аха ахақәиҭра иазгылаз аӡә иакәушәа збоит.


Аамҭа зтәу роума ҳарҭ зегь ҳазтәу, мамзаргьы ус ҳцоу харабӷьара?


Ахра ма сыԥсыроуп, ма сынхароуп, Зегь акоуп, уи снапаҿы иҟалароуп!


Смаҭа хәыҷ саниқәлаз, ҳқыҭа ныжьны сышдәықәлаз, сандәықәлаз, инсыжьыр сҭахым, бажәҵас снахыкәлас, саԥхьа иаацәырҵит уахык сахьнықәиаз


Игәиҽанӡамкәа исҳәаз наиԥықәслан, иҿаԥха-ҿаччара наҟ инԥхьанаҳәҳәеит, џьара хырзаманк ҟалаҵәҟьаз џьишьоу здырхуада, иԥшшәахәгьы наихыггеит.


Убри амҵәыжәҩақәа рҽыҵакны, инҭгыла-ааҭгыло, нахьхьи Иура Гоџьуа дахьынхоз иазааигәаны ианнеи, инаԥшааԥшын, Ҷанаа рҳаблахь ицоз амҩа аахырҵәан, Набжьоуҟа идәықәлеит.


Ари ас ацхыраара ӷәӷәа аныҟанаҵа, аурысқәа дук мырҵыкәа ашьхақәа ирхыҵны, хаҳәырҵәиаа Гагра иажәланы рнапаҿы иааргеит.


Усҟан Адемократиатә Қырҭтәыла иаднакылаз аконституциаҿы Аԥсны зынӡаскгьы аӡбахә ҳәаӡамызт, иарбаӡамызт.


Ажәытәан иҟаз зегьы бааԥсын, икажьтәуп ҳәа мап зцәаҳкыз ируакуп, сгәанала, ирӡтәымыз ҵаск.


Паташь уаҳа анацимҵа, аинформатор дазааҭгылеит Гәдоуҭа ичго рахь Аҭарантәи аделегациа дәықәҵазар ҳәа.


Урҭ реицәажәара иҽналаирхәит, ауаҩы аамсҭашәа Шьалуа Басариа, ашәҟәҭыжьырҭа директорс иҟаз.


Ԥыхьа Аԥсны ианыҟаз, ацәаӷәараан, ма арашәараан ацәшьхәа, аҽага иадыргоз аҭырас уажәы ара рыԥсадгьыл афҩқәа ргәаланаршәан, ашәҭқәа раҵкыс еиӷьхеит ари.


Егьи даҽаӡәы, иаҳҳәап, ачара иураны дыҟоуп, аха иара иаԥхьа уара иууеит.


Ажь уҭахызар, қьаԥҭамзар иҟои, жьымзар ирҿоуи, уареи сареи ҳакәым, аҵарҵәҟьа еи мырҵәоит!


Ҳәарада, амашьына арныҟәара насыԥс исыԥхьаӡоны, уи аруль аасымпыҵызхыз ашьа ҳабжьазар еиԥш, ӷас дсыԥхьаӡошәа игәы иаанагеит Алхас.


Еҳ, сара рыцҳа, иқәҿарҳәаз аҽыҩ еиԥш, сышԥақәҿаҳәоу, сышԥадҿаҳәалоу сыҩн ашьаҟа цәеижьлагьы ԥсхашьалагьы!


Сҭынчхап саргьы, иҭынчхап сҭаацәагьы, сымшала асасцәа ихдырҵәаз, агәӡыӡара иагаз шысҳәоз, иаасықәлашьцеит.


Аҽага зкызгьы цеит уахь абџьар нкылан, аҳәса аҩны иааххалеит иууаӡа.


Шәара шәеиҩысҭаацәоуп, ишәҳәаз ашьақәырӷәӷәара шәацәшәоит, иҭашәырхо атымитыша ахықәаҿ днаган, шәара шәамҵырц шәҭахуп шәыцқьаӡа!


Ранду иҵәахны илымаз ажәытә патреҭқәа цәырылган, рабду ицхыраарала ирылырԥшааит уи ипатреҭ.


Анцәа иумҳәан аҵыхәа ԥҵәо ԥсҭазаарас иҟоу Ԥсадгьылуп, иреиҳаӡоу насыԥуп уи ахьӡала ақәԥара.


Амшын аԥаҩ иаадыҩҩало, ба ибҿаҷҷоит лабҿаба, ажәҩашқәа ԥыруеит ихиаала, хыла инасуеит ацәқәырԥа.


Иахьа, есқьаангьы ишыҟаиҵалацыз еиԥш, аӡаӡа зқәыҳәҳәы иҟаз ашьац ԥшқа ишьҭа анпыҟҟала, иашҭа дынҭыҵын ибаҳча дныҵалеит, аӡыгьежь ашҟа ихы рханы.


Аиашаҵәҟьа уаҩы иҳәозар, сара соуп Абас нап злеикра, зегь раԥхьаӡагьы сара, Алхас Анба!


Уи иоркестр аамҭа кьаҿк иалагӡаны ақәҿиарақәа аиуеит Англиа, Бельгиа, Голландиа уҳәа атәылақәа жәпакы рҟны.


Игәы аџьыба иҭаз аблеҭ ҟаԥшь ааирӷәӷәеит, нас днахьаҳәын аԥсабара аҩадатәи аганахь днаԥшит хараӡа, аха иибоз ашьха дуқәа ракәын


Шьхымзаҭрак, реиҳа ианеиҵаха, даргьы ирԥырхагамхо, жәохә инаркны ҩажәа рҟынӡа килограмм ацха унаҭоит.


Амилиционер абас дԥаԥашькны ахәҷы данааиҿагыла аамҭазыҵәҟьа, ноурыз иаб ахҵысҭа даахыԥан, аначальник ишҟа иҿааихеит.


Унаскьап ицо аамҭа акыргьы унацшәа, иахьанӡа зыгәра рзымгац агәра ргап.


Ус анакәха, адунеи иаздырӡом афольклор змамкәа алитература зырҿиаз ҳәа жәларык.


Убри инашьҭарххны илҩит аԥхьатәи ацкьыс идеиалеи, сахьаркыарели еиӷьыз ажәабжьк Екәыԥ-иԥа Мырзаҟан захьӡвз.


Усҟан иаҳа агәаӷьра сыман уажәы аҵкыс, усҟан гәаныла акәым, иара иас ҳәарцгьы аԥсык аасыгхеит.


Уи аамҭаз Беслан ԥызара ззиуаз аргьы, ахысра ишаҿыз мацара хаха ишиашоу аӡы иҭаланы, рыҽқәа аӡы рхыҽҽарц егьшрыгымхозгьы, нырцәҟа арра иалагеит.


Игәы ҿызкаауа, ихамышҭуа, иԥсҭазараҿы акырӡа зҵазкуа акы нижьзар акәхап уаҟа.


Уи аҽны иалагеит аԥсуааи ақырҭқәеи реибашьра, иаҳа инҭкааны иаҳҳәозар, Аԥсны иажәлеит ақырҭуа фашистцәа иазыҟарҵаз бџьар хкыла еиқәных еибыҭаз ар еиқәәаҵәа.


Абас агәбылра, агәыкцәа, амчхара ду зцу аԥсҭазаара алҵра, аныжьра хьанҭаӡоуп.


Ус адагьы ҟаҵашьа амамызт, аха сгәанала диашам апоет ихәыҷтәы поемақәеи Иаирума, Аҟармаҵыс ашәаҳәаҩи абгахәыҷы ҵыхәабабеи, Аӡыс гәымшәа, Имтәаз аӡыс идраматә поема Ахра иаҿахази дахьырхымцәажәаз.


Сашьа дызлахәыҷузеи быжь ҳәагәыжьк еиԥшьны аӡы ахҭырхуаз аҷеӡ инапы ларгӡаны аӡы ҭихуан, иҳәыт аԥсуа.


Сышрызхәыцуаз иҟаз, иҟалашаз, ицаз, инсыжьыз, шьҭа хынҳәышьа змам, аамҭа сара сымшқәа арашеит, саннариеит исаҭәам, исыхәҭам.


Аԥсырҭ зуаҩыбжара инҭысхьаз хаҵан, шәагаала иҵегьы даундаз ҳәа агәаанагара уоуан, ԥшра-сахьалагьы даҩцацәамызт.


Ааи, аха, шәара шәзы саншәарҭаз ииасит, умшәан, уара рыцха, уҽырԥха, нас ундәылԥрааны, уҩызцәа рышҟа уца


Ауаҩытәыҩса иоуп ухшара Зегьы иреиӷьу, зегь зылшо, Ауаҩытәыҩса, идуу зылшара, Аԥсҭазаараҿ зегь зыӡбо!


Аибажьара ԥхашьарами, Ламысдароуп уи аҟазшьа, Аибажьара чмазарами, Аиашоуми уи зхәышәтәуа.


Барџьиль-хан ир иманы ара данҩеи, амҩа иаршны иҟаз ируаа рҽқәагьы даргьы ари аӡы ажәра ишаҿӡаз иаҿын, итаны ирызҭоз уажәы-уажә рҽеиҭныԥсахло.


Шәаагыл, илшаз аамҭа иаҳнарбап, уи акәым, ҳәамҭас иигазеи, иаҳҳәап, Ешыра ақыҭан, Ҳаџьараҭ дахьиз, акала иуарҳәоит уи ауаҩ дзакәыз.


Арҵаҩы излаҳаиҳәаз ала, уи акәалӡы ауп изахьӡу ахы злымҟьо, аҳәа иазԥымҟо


Аламыси аиашеи ракәым, сара сзышьҭоу акоуп уара иугәаԥхо, ауаҩра, аԥсыцқьара саргьы хәык сзақәуп.


Са садтәаланы исымԥхьаӡеит, аха аԥсуа литератураҿы хыԥхьаӡаралагьы иҵоуроу раасҭа иҵоурам аперсонажцәа еиҳазар ҟалап.


Москватәи аҳра книажество, Риазантәи аҳра, Суздальтәи аҳра уҳәа, Урыстәыла еиҩша-еихша рхатәы аҳрақәа рыманы иҟан.


Анхаҩыжәлар рықәгылара рхы иархәаны Осман ҿыцқәа игылаз, даҽа бзиарак иҟарҵо сыздыруам, аха уи ашьаарҵәыра дахырҳәоит.


Уцаны иаага, ицырцыруа, аеҵәақәа хәба зну, инапы неиҟьеит Зорҟан, ла фуҟаражәк иҟәицозшәа.


Хырқьиараны, ма мцрак алаҵаны исҳәозар, сшьамхы иахысаанӡа иаҳауеит, еиҭа иасҳәахит Францыз


Ашьҭахь Асовет аамҭагьы рхы иадырхәан, аԥсуаа милаҭк раҳасабала дара ҳрыладырӡырц азы ахықә аҟнынӡа ҳнаргахьан.


Арыцҳара шыҟалаз Асланыҟәагьы иарымҳәакәа дыҟам, насгьы Гыртәылантәи цҳаржәҳәаҩык дааит ҳәа иӡбахә аниаҳа, иараби, абри иаара хымԥада Ҭануриа илыхгам ҳәагьы гәҩарас иааҟаиҵеит.


Зны аиҳабыра, Аԥсны зыхьчашаз, ажәлар шәраӷацәоуп рҳәан агәгәаҳәа илыргәыдҵаны иршьит, нас шьа злаз анхацәа бзиақәа, ауаа цқьақәа нықәганы иргеит, аԥша иагазшәа.


Маҷк сыԥсы анааивызга, сҩагылан, сҿынасхеит Мирод Ԥачалиа игәыԥ иманы дахьтәоу аҭыԥахь.


Зегь рзыҳәан аиаша аауп, Иаҳаҟәнахп ахәахәа, Ацәгьа дшыцәгьо дыныҟәаагап, Ии?


Ихы идыруа адунеи дықәлазар аахыс аҳҭынраҿы қьаҳиас дыҟан, аҳ инацәахы дахагьежьуан, алашәарыца аиԥш иблақәа абақәацари ҳәа диҿаԥшуан, ацаҟьа уажәла иҳәар дажәлон, дадԥыххаала дышцозгьы.


Аԥсуа жәлар рыдагьы, ҳаԥхьаҟа аамҭақәа еикәшараны иҟоуп, дара ақырҭцәа рхаҭақәагьы уи дзакәыҵәҟьаз аиаша рҳәарангьы иҟоуп мышкызны.


Аԥсны бзиа избоит, аԥсуара Анцәа иныҳәааит ҳәа лассы-лассы изҿаку игәра умган, иаашәарҭахар, ихы аиқәырхаразы зегьы ачарҳәара рзиуеит.


Зааҵәа зманы раԥхьа иааивалаз аҳамал итәарҭа шыҟаз имҩаниҵеит аҭуџьар илаба.


Ауаа шахымызгьы, иубон арахь ақырҭцәеи аԥсуааи шааихьаз, ашьапышьҭақәа ладаҟагьы ицон, ҩадаҟагьы.


Раԥхьа иргылангьы жәытә-натә аахыс Аԥсны иахәҭакны, иаԥсуа дгьылны иҟаз, аԥсуаа ахьынхоз, Самырзаҟан ҳәа изышьҭаз, аҵыхәтәантәи шәышықәса аҩнуҵҟала уа инхоз аԥсуаа ассимлиациа рзуны, иахьа аиҳараӡак ақырҭцәа рхыԥхьаӡара ахьеиҳартәыз араион


Евдемон иааимҭазы имҩаԥгаҩцәа иарҳәахьан иқызықызуа адәы иқәыз ар шырацәаҩыз, бџьарлагьы даара бзиа ишеибыҭаз.


Еиҭасҳәахуеит, аԥсуаа ҳаҟазаареи ҳаҟамзаареи ахәыц ианакыз Аԥсны Ахада икәша-мыкәша зегь ҳаилаҵәеит азоуп адунеи зыршанхаз Аиааира заагазгьы


Ажәлар раӷа Бериа ишьапырӷәӷәара еимазкуаз усҟантәи Аԥсны аиҳабыра иалахәыз џьоукы ари ашәа аӡбахә анраҳа, рхы аарыхнахит.


Иузымдыруа амаҭәар, ахаан иумаҳац ахшыҩҵак уи аполитикаҿы, уи атехникаҿы, уи аҵарадырраҿы нас урҭқәа зегьы аамҭа кьаҿла, иааинырсланы еиҭагашьас ирымоузеи?!


Адунеихаан дазымхәыццызт, ихахьы имааицызт ашәҵатәы абас ауаҩы дузымдыруа аҟынӡа деиҭанакуеит ҳәа.


Ҳәарада, макьаназы урҭ рыбжьара аиқәшаҳаҭхара зыҟалом, аӡынра иаҭахуп иара анапаҿы амчра ҟалар, ақәеи аси ацны ахьҭа кшалар, рахәи уааи ргәаҟуа ауаа ргәы ԥнаҵәалар.


Ажәлар ырԥхашьоуп, аҳәынҭқар ухаҵкы, гәыԥсахеибакрыла иргәаладыршәоит урҭ, учмазаҩы ӷәӷәаны ушышьҭаз, ҩышәи жәамш заҵәык аабжьысхьаны, аҳәынҭқарԥҳәыс дышлоуз ахшаа


Срыбжьагылоуп ҩыџьа аҳәса исзааигәаӡоу сара, ихьанҭаӡа акы насыжәлан, саҿын абылра.


Ҩаԥхьа ишьҭихит дласны, имҩаниҵоит цқьа дазԥшны, аха иҳәатәы ханаҵом, иахьиҭаху ицаӡом.


Ахәыҷы дахьагаз, дызгаз анеилкааха, Наҳарбеи иашьа иахь агәнхара ҟаиҵо далагеит.


Сара сеиԥш аублаа рырԥарцәа иршьуан рыҽқәа, игәыҭҟьагаха ашьхақәа ирҿаҩуан, Бзоу еиԥш зыԥсы зхыҵуаз аҽқәа рыкьыркьырбыжьқәа.


Ҵабыргны, уи феида рзалгашам, аха уаҳа арахь изхьамԥшуа рхы иаларԥшны рқәыларақәа аҵыхәтәа ԥҵәатәуп.


Ашьыбжьонтәи аҭакар, арашқәа рышәшьыра иҵанацалаз ақыҭа аиҳабыра ҩеибаргылақәан, иааины Мшәылды аԥсшәа ааиарҳәеит, Зифнагьы лыҷкәын деибганы дахьылзынхаз азы иналыдныҳәалеит.


Шәара абольшевикцәа, сабду Алиас Бигәаа ажәлар раӷа, гәҭыхас иман, ҩбаны еихаргыланы аҩны иргыларц азин ишәымҭеит.


Амыцхә игоит иара ақьыра, избан акәзар, уи ажьакца, иара иамоу, уа ианацла, иахьа хәлаанӡа акыр ҟалоит, иара убриалагь акыр ирҳалоит.


Адгьылбжьахабжа Альмина агәҭаны иҩылгәыгәу ашьха Ачо иаҿаҟаҵоу ауахәама Сан-Антонио уахьыҟазаалак улаԥш иныҵашәоит.


Ауха Макаров иӷбала дрышьҭалан дахьцоз агаҿа иаԥныз ақыҭақәа рҿы иахьабалак алашарақәа жжаӡа аҵх лашьца иалибаауазаарын уи ихьаҵны астәи ицоз аҭырқәцәа амҩан амца зыцраҵаны ирбылуаз ҳқыҭақәа ракәын


Иацы аҟәара иаркарази иаха аҵх ԥызҽызи ауаа ҳкарауараха иахьак хашьҭра ҳазхымло, анаҟә еиқәара ԥуа ҳашьҭра ҳхыланы ҳаауеит.


Ирхиан иара хаа-мыхаас иҟоу зегьы ықәыжьны акәымкәа, уаҩ игәы зызцаны иифаша ԥсуа фатәыла еилыхха.


Ҳара ҳҿгьы ус иҟаларцаз, шәара, арҵаҩцәа ишәуалул абиԥара ҿа еиҵагыло убас еиԥш рааӡара.


Гәахәарала данигәалаиршәа Бақьыр-иԥа Ҳараз, иара, Ҭарсхан Ҭрамба Ҭемыр-иԥа, иаб иашҭаҿы акәырҷыжь дақәтәаны дыхәмаруа, агәашә ааиртын, асасцәа ишыҟарҵалоз еиԥш акәымкәа, ибжьы мыргаӡакәа, аха дҿаԥхаҿаччо дааиуа ибла иаахгылеит.


Араҟа, хыхь ишазгәасҭаз еиԥш, Аԥсны иазку аҟәша уигьы маҷым сазааҭгылоит.


Ари сирԥхашьоит лҳәан, ас дааин, иаԥхьа даагылан, лылақәа рыцәгьаны илырбеит.


Лаврент уажәы ибазма Чемо дахьынхаҵәҟьоз, аха, аҩны ианазааигәаха, абри аума ҳәа даанаԥшы-ааԥшит.


Дырҩегьых иҽаалеирҟәын, акырҭа шыманшәаламызгьы, ииулак иҩнапык рыла иааникылан, ахаҳә ирҵысырц далагеит, аха иагьизмырқәацеит.


Уахыки ҽнаки рыҩнуҵҟала Клаипеда ҳаӷба еиқәыршәан Атлантика арразы иаҭахыз маҭәахәыла.


Ҳҽеибаркны ҳанизнеи, аиаша уҳәар ауми, даара бзиа даҳхаҵгылеит, иаразнак иусқәа зегьы нышьҭаҵаны арахь дҳацааит.


Ауаҩы аҵара имамзаргьы, ахшыҩ змоу уанӡа днеирымзт, аха араҟа ажәлар зҿы аус рымаз рыҩбагьы дрылхәдан.


Зны шәыр-қәырк шәнацҳа, нан, акака фырџьан аанышәкыларгьы егьамаӡам, ҩаԥхьа ашькаԥ дынҭаххын араса, аџьынџьыхәа, алаҳарҩа заа арахь иадылгалахьаз уҳәа акакала иааганы аҵәақәа зныз ани аваза ианылҵоит.


Шаҟа хәыцра, гәыԥжәара, сырҭои арҭ асахьақәа, уцәқәырԥақәа ас ианжәыло, иааин ирхгыло сыблақәа.


Абри аҭыԥ аҿы хәҩы-фҩы раҟара аибашьцәа ԥхьон, хырӷәӷәарҭак аҳасабала иахәаԥшуан.


Аԥсҭазаара ус ишоуп, уанԥсуа аламҭалазы ушьҭахь игылаша ауаҩгьы дуҭаххоит, иузааигәаӡоу ушьҭихроуп, заҟа ушьҭамҭа ҭбаау аҟара, иухаҵгыланы удырԥшӡоит, умҩа уқәырҵоит.


Анҭ ачуан анырба, иакәшаны илатәеит, ожәы-ошьҭан абысҭа аабарушь ҳәа, ахы акры аурбахуа.


Ҩҩ-университетк ирыл гахьаз, Анкаратәи ауниверстет аҿы аус зуаз, аԥсшәеи, аҭырқәшәеи, афранцыз бызшәеи, анемец бызшәеи здыр уаз ҵарауаҩын иара.


Ирҳәоижьҭеи акрааҵуеит, ахан агааллереиқәа ирыбжьаланы ҵхагәазы, иныҟәоит ҳәа иԥсхьоу аҳәынҭқар игага.


Нас иҟалаз зегьы иаадыруеит уи атәы, амҩа наҟ ҳазгаз шьтахьҟа ҳшаанагаз.


Хықәкыс ирымазгьы асаныгцәеи абазгааи знымзар-зны иаку жәларыкны изеиламҵәарц, ажәакала, аишьцәа асал рыбжьаҵара акәын.


Аҳ дуӡӡак шәара исыҵашәҳәо саргәаҟуа сыҟам ҳәа ахааназгьы имҳәацызт, игәы иҭеиклақәоз анагӡара иҽаназиклозгьы, ижәҩахыруаа иабжьаргалозгьы идкыланы дазыӡырҩуан.


Аханатәгьы, иахьагьы ибыцрымҵуа, абри ҳаиқәшәарагьы зхылҵыз абри азҵаароуп, ус ами абас санбаҟалеи, сызлаҟалеи, сзыхҟьазеи?


Иара акаԥдан изы зегьы акоуп ианиҭаху дҿыхоит, ианиҭаху дыцәоит, даныцәоуи даныцәами еиҟароуп, ицәгьоуп уи аганахьала иацлабра.


Игәзырҳагоуп урҭ ашәа ирхыҩуа, зехьынџьарантә игоит аҿыҭ-бжьқәа, амахә ирылҵәраа амҵәышә илеиуа, аклаҭ инахаҩны ицоит шьҭахьҟа.


Аха агәра игон иара, шәымҭақәак рнеҩс иҟалараны иҟоу, дара рхы ишадырхәоз, рыԥсҭазаара еиқәхарц азыҳәан.


Ишԥыкәу, иаразнак дынҭаҳәахаа, арҩашьыга лжәызшәа, ацәа дшагаз, илзымдырӡои далҟьар шалшо.


Амаҳәҩыза еиҳабы дихцәажәон, аҭак ажәа иҳәон аԥшәмацәа знапы ианырҵоз аӡәы.


Мкыд лакәзар, зназы иҟалаз лзеилымкааит, аха нас иаалцәымыӷхан, Мсым Хәыҷы иабаӡӡеи Сеилыҟә иахь дынхьаҳәын дҵааит


Абра инҵәеит хәылбыҽхак, сшымгәыӷӡоз, абызшәадырҩы қәыԥш Шәарах Кәаӡба ианҵамҭан исыднагалаз анапҩыра.


Аԥсыӡкҩы иҩыза харантә дибоит, уигьы иҩызак дибазар акәхап, ааигәахәт Даҭикәа, аха ақәҿимҭит.


Аахыҵ Кавказаа ақырҭқәеи агырқәеи роуп ус аиԥш аҳәара азин змам


Уи азоуп зыԥшрак ҟамҵакәа агарагьы ара ааигәа агәылара ҩнаҭакаҿы иҵәахны иахьыҟазынтә изааргаз.


Иҟалоит убас еиԥш ашәҟәыҩҩцәа, акакала урыԥхьозар ражәақәа, зегьы уа ҳауеит, инеицҵаны аҳәоу, мамзаргьы абзацк уанаԥхьалак, ихьшәашәаӡа акы наулсуеит, аԥсы унапы ихьушьуазшәа.


Лара лабдуцәа, рабдуцәа роуп урҭ ахаҳәқәа ирылхны ақалақьл аҿы аҩн дуқәа еихазыргылаз, ақалақь абаатә ҭӡамц дуқәа акәзыршаз, уаҟа рлегендақәеи, рашәақәеи, ргәыӷрақәеи ргәыҵаҳәҳәа анышә иамадан урҭ зегьы.


Иаразнак сылаԥш ақәшәеит сыҩны ашьҭахьтәи аҿаԥшьы хә-метрак иацәыхараны иахькаҳаз адгьыл ҵауланы, ижны иахьыҟанаҵаз.


Ишәҟәы саԥхьоит, сыбжьы дысуа, Сылабжышқәа ахьыкәкәауа, Анбан ҟәазқәа еихьыс-еиԥысуа, Абас рҳәон ацәаҳәақәа


Хьрыԥс убра иҭеигалаз аԥш зегьы неибеиԥшны рлапҟьара дуун, иахьатәи аамҭазы ари еиԥш амал змоу насыԥ иманы дрыԥхьаӡоит.


Иԥҳәыс Хьыҵкәа ари ԥхалшьоит аҟнытә, ихы итәӡамкәа данаалакгьы, ихы итәымкәа, дкәаԥӡа дааит ҳәа ацәҟьарсҭа цахак ақәлыршәлоит.


Уи каххаа ианҵәцоу, схәыҷаахыс издыруа аеҵәақәа кәалыкәаџьо сыбла ианаахыҷҷалалак, агәырқьҳәа сҭахцәа исцәыӡхьоу зегьы аасыдтәалазшәа, дареи сареи ҳаилаҵәаны аицәажәара ҳшаҿу, ус рыԥшшәқәа нархыҵны ажәҩан иналабоит


Урҭ рҿы Кьахьба Ҳаџьараҭ ихьӡ ацынхәрас хьыӡ ҷыданы Хҭырԥа шкәакәа аабоит бжеиҳан, уи иасинонимуп.


Абри азыҳәан акәын, иажәеинраалақәа рдырра инацҵангьы, Кьаршьал асатирик ҳәа зизырҳәоз.


Атәылақәа рхадацәа рыхҩыкгьы адокументқәа рнапы анрыҵарҩы ашьҭахь, раԥхьа иқәгыланы ицәажәаз Урыстәыла Ахада Дмитри Медведиев инаҵшьны иазгәеиҭеит Аԥсни Уаԥстәылеи разхаҵара адунеизегьтәи аполитика ианырыртә ишыҟоу.


Уа ахырӷәӷәарҭа шааныркылаз аӷа иангәеиҭалак, имаз атехника ихы иархәаны, иаҳагьы еицәаны амца рыжәырҵон.


Лаци лаци ааибагоит ҳәа шырҳәо еиԥш, ажәа хьшәашәала еицәажәазаргьы, дара ирбап лгәахәын, аԥшьырҳа лыманы, аӡыхь ашҟа лҿыналхеит.


Агәыҳәԥы данаҵырх инаркны, лани лаби ишырымуаз даарымылхын, лара луадаҿы дышьҭалҵон Есма.


Аублаатәыла ҭӡы иҭаз раӡәаӡәа адгаланы, ԥшьашак аҽны ҳаизеит Быҭха амҵан.


Ари ипоема раԥхьаӡатәи ахәҭаҿы далацәажәоит Володиа иира, изҳара, насгьы уии иареи реибадырра, аамҭа еицырхыргаз уҳәа убас иҵегьы.


Ус анакәха, ҳгазеҭ аблаҷыц еиԥш ихьчатәуп, алабжыш еиԥш ицқьазароуп, амра еиԥш аиаша аҳәозароуп!


Ус, ус дыԥшны дыштәаз акәымкәа амра акыр илҭагьалахьан еиԥшаан лхаҵа ашьхантәи дылбааны даауеит, ауаса чах иаԥца иаацоит аԥхӡы иаԥхьаҳәауа.


Иҟалалоит убас еиԥш, аԥсҭазаара азы иалкаау астиль алхра, насгьы ишьақәгылоу ахымҩаԥгашьа иалкаау аԥҟарақәа еилазаарак аҟны ауаҩы арҭқәа зегьы иҵабыргны ианинарбо, аилазаара ахшыҩрҵаратә нормақәа зегь раасҭа.


Усгьы иха ҿы иааганы дназхәыцит, ԥасатәи ианхәа уажәтәи лымаҳәи лареи шеизыҟақәоу.


Сышнеиуаз, агәылацәа руҭра ианҭала зымҵәыжәақәа ылаԥырҵәаз арбаӷь еиԥш, Алгьери ижәҩахырқәа хьыдышьшь, ишьи-ишьи еиқәҵо, аккара дааҵысны, сара саԥхьаҟа амҩахәасҭа днанылт.


Игәыды-мыдуа Бзоу анааивс, зны ашьха ирышьҭаланы иан цоз иацашьаз, адәы гьежь аҟны аԥхьахәқәа аманы ианҭалоз иаҩшьаз, зегьы днарызхәыцын, иашәа иналаҵаны


Иқәихӡарц дашьҭоуп аргама ҳкәакәылах, цхырара инаҭарц иршаҟьоит амц, аха ашьапқәа кьаҿуп, иабацои, икьаҳәӡа рыбла иаахгылашт уаҵәы.


Дхәыҷаахыс лгәы дамыргакәа дызлааӡаз ала, иаалырҟьаны ихжәаз ашәҭыц рацәак шыннамҵуа еиԥш, инылҵхьаз ашықәс маҷ заанаҵ агәылԥсаарахь дархазшәагьы иамхабеит аҵыхәтәан.


Ажәа мыцхәы иазаауазеи, уаҳа аҭыԥ шҳамаимкуала уашхәа мақьаԥсыс ирҳәаны данаалга, ҳнаҩстәи ахәахьы дныхәниган


Агәеҩ-агәеҩ, аҟырҟы ҭбаа иҭыҩрны амзахь зҿыҩазхоз Дамшә абжьы, мысҭхәагшәаракгьы имҩаӡацкәа, игьежьны иара аԥхьаҵәҟьа абақ аашьҭнаргон.


Ҳаԥхьа ишьҭан аиаҵәара, иамаӡам аҳәаа, ихӡалару ҳаешьара амшын, сҩыза, иҳәа?!


Уа аҩада ԥҳәызбак, ба беиԥшҵәҟьа дыҟоуп, уи дыҟоуп ба дбеиԥшҵәҟьан, иҟалап дсызхәыцуазарагьы, аиеи


Аҩны лаша ддәылҵны саԥхьа даацәырҵуан, арахь санааиуаз агәашә дуқәа аатуан.


Дзыргәамҵуаз иара изхон, ари азыҳәангьы агәамҵра далагар ауан, уи акгьы иаԥсамызт.


Ақалақь ахь данааз аухаҵәҟьа лаҳәшьа, лымаҳә лара уаххьа ыфаны иаанатәа, Марыҭхәа иӡбахә цәырылгарц, иаашар убри ишҟа дцарц ӡбаны ишлымоу ралҳәарц иақәылкит.


Избанзар, издыруеит, уи ахьҭа изыԥшуп, сгәы амала изымхар, сгәы ицәхәыҷуп, амца иҭаххар, жәҩан амца захьӡу


Исылмырбар лгәы бжьажьошәа, Заа схымҵуази наҟ лышьҭа, Саамҭа лырӡт гәаӷк ҳабжьоушәа.


Ржәытә ԥсыжырҭақәа днархагыланы уахь иҟоу шәагмыз, џьанаҭ гыларҭас ишәымаз ҳәа дныҳәап


Ҳанеиԥырҵуаз, абра ҳаиқәшәап ҳәа ахьеибаҳҳәаз, амҩаду нымҩахыҵ дтәан аамҭа дахәаԥшуа.


Оумашәагьы ирбон дара, иаԥшьызгаз дыҟаӡамкәа, абри аимҭахара ду ахала ахы арҽеирц иахьаҿыз


Амшын ахықә аҿы рынхара атәы ҳәа иузаазгаз аҿырԥштәы иеиԥшқәоу ахыцәхәыц аҟара ирацәоуп.


Уи акы, ҩбагьы, дызусҭада ари ҳҩыза бзиа аиаша цәыргахар уи иаҵаӡуа ыҟоуп ҳәа дызҿу Владислав Арӡынба иоума, уи хацәнмырха ицеибашьуаз, иреиӷьыз иреиӷьӡақәоу ҳәа рызҳәара иахибаауа, Зыԥсадгьыл зхы ақәызҵаз роума?


Абри ауаҩ бырг иалидыраауазеи сара сгәы иҭоу, мамзаргьы сан ак иалҳәазар, сгәы сынҭахәыцит.


Аха ус марила аара мариазма, акыргьы бжьан, ԥшь-ҩык хынҳәит, аӡәк дааит арахь шьҭахьҟа.


Ажәабжь ахьналагаҵәҟьо аекспозициаҿы аԥсабара асахьа шаҟа иақәшәозеи асиужет, аҩнуҵҟатәи адинамика, уи аҿиара


Уара, издыруада, убас ҟаҳҵар, дҳаӷрыӡааҵәҟьар ҳазмырӷьацо ҳӷьычҩы, – иҳәеит, макьанагьы агәра изымго, згәы цаз аешьа.


Убас Алиас дыкны дыргеит ҭагаларазы, арахә рҽы раапкны амхқәа ианрышьҭаз аамҭазы.


Дара ахҷыԥсаагьы зырӷыӷкыз, дырҩегьых маршьанаа аҳцәас измаз ԥсҳәаа роуп ҳәа, ԥсҳәаагьы ыҵзырҟьаз Далтәи маршьанаа роуп ҳәа, уа ҿыц иҩаган индырхаз аҳазарқәа хҩыкгьы, изшьыз уаҩы изымдырӡо, рыхқәа хыҵәҵәаны ишкажьыз рбеит ҳәа


Уф, гәышьа, амра наскьашәа инҭаландаз, ԥша шәшәыкгьы аҿаанахарын, ҳаԥсы ааиваагарын, лыҷкәын иаҳартә даацәажәеит.


Уи бара ибеиҳәом, иагьбирдыруам, ҳәарас иаҭахузеи, деиҭаналагеит Леон, зхыҵра уадаҩыз хҵысҭак дынхыҵызшәагьы еиҳа маҷк иԥсы ааивигеит.


Нас, ара сааган узсазҵааз аԥсуа сектор аҟнытә сара сықәургылозар акәхап


Аԥенџьыр зларӷәӷәаз аихатә масарқәа ыдҳәаны, ирхәаны, уантәи иҭыргон изышьҭаз афатәқәеи арыжәтәи.


Нас ихиҿы лыԥшаан, лыҩнапык рыла иаанкылан, алаӷырӡ зҿашы, ицаҳә-цаҳәуа иҟаз лӡамҩақәа нахьшьуа, иӡамҩақәа ааимданы игәыдылкылт


Даду Аԥсуара шаҟа хьаас имоу аҟара нандугьы ишлымоу здыруан, аха уажәы еиҳагьы агәра згеит


Ауаҩы ихы иааҭамшәо акрыҟоума акәымзар, ас убахьоу, уара, изакәызеи ихы иааҭашәаз!


Ҳара аррамаҵурахь уаҳзышьҭуам, аха хымԥада Қәҭешь уцароуп Аахыҵ-Кавказтәи аҳақьымтә комиссиа ахысразы, – рҳәеит.


Аибашьра аамҭа еилаҩынтраан, изыхҟьазаалакгьы, Ҭырқәтәыла иалырцаз аԥсуа мҳаџьырқәа нанагеит Бырзентәыла.


Қырҭтәыла Акомпартиа уаанӡагьы ахьӡ иахыз ауп акәымзар, акоммунисттә идеиақәеи иареи агеи-ашьхеи раҟара рыбжьан аақәгьежьаан зегьы рганахьала иахьатәи Қырҭтәыла анапхгара имҩаԥырго аполитика инаҵагылт.


1) дырхылаԥшуеит ауаҩы изинқәеи ихақәиҭрақәеи, Аконституциеи Аԥсны азакәанқәеи, уи ажәларбжьаратә хыдҵақәеи рынагӡашьа;


Усҟан, сықәс Кәыдры саналаԥалоз, сӡааҟәрыла, ахаҳә еиԥш санцалоз, зҭоурых мыӡша, аӡы дагоит!


Зыхәба иҩызцәеи иареи рҽызмардарц изышьҭаз Ар Ҟаԥшь рҽааныр кылт ҳәа ахьраҳаз аҭыԥ рхы ақәкны идәықәлеит.


Аԥсилаа, абазгаа, мсымаа, санигаа, агениохцәагьы убрахь иналаҵаны иахьатәи аԥсуаа зхылҵыз роуп ҳәа ирыԥхьаӡоит.


Аа, уажә ааскьа абас диасны аӡә дцеит, – иҳәеит Хәаџьа Шьардын.


Иуасиаҭ ажәа нагӡаны иԥсҭазаара даналҵ Ҷлоу дганы анышә дамардеит, иқьашанагьы уаҟа ауп иахьыҟоу.


Ари еиԥш агәҽанызаара анриҭа, аменшевикцәа хыхь ахәада иқәтәаз ирзымариахеит ҵаҟа ирыҵатәаз рабашьра, аԥыжәара дара ироуит.


Қьаазым Агәмаа ироман Селым ала иҳәарц иҭахын ауадаҩра дуқәа аныҟоугьы, ҳажәлар Селыми Шьахәыснеи реиԥш аҵеицәа бзиақәа рылиаауеит, амилаҭ хаҿыс иамоу убарҭ реиԥш иҟоу роуп ҳәа.


Абнаккара инагәылахаланы, хыбрас ажәҩан ҳхагыланы, Староблгарски стан ресторант аҟны ҳтәан еицырдыруа ашәаҳәаҩы, Ахьтәы Орфеи ҩынтә изанаршьахьоу Ми хаил Белчеви ҳареи.


Амш гәамҵхамҵуан, ашьа аҿыҵуа, ахцәы ҟәашӡа инаҿаԥсеит, аҽны хәлаанӡа ҳшышәарыцоз, зынӡа ҳкарахеит, ҳааԥсеит.


Убас анылҳәа, иаҳа лымкаала сналыхәаԥшит, аиашазы, Амра деиԥшны саԥхьа дгылазшәагьы сгәы иабеит.


Дкәаша-кәашон Шьаԥагәа, агәырӷьара дардагәан, изгәаҭозма цәгьара ҳәа, дгьежьуа дықәын аффаҳәа!


Аԥсуа диаспораа рре пертуар аҿгьы аԥсуа епикатә традициа шыҟац ишынхаз дырҵабыргуеит атекстқәа рҿы иуԥыло аҭыԥқәа, амаҭәартә дунеи адыргақәа, ихадароу афырхацәа рыхьӡқәа уҳәа егьырҭ аҷыдарақәагьы.


Нас, уаха шаанӡа аҩнқәа рхыб дықәгыланы, ажәҩан ҵаула дуӡӡа дахылаԥшуан, аҳарҭ еиԥш еишьҭалан зҿылазхоз афа шистцәа рбомбақәа, аԥжәаха рымҭакәа аԥслымӡ илагәаны ир цәон, ма адәахьы иршәуан


Ҳәара аҭахума, аԥсҭазаара хьамҭан, аколнхарақәа бӷаԥҵәаган, аха ажәлар урҭ зегьы ирыҵгәаны, рыламысгьы рыхьчон, рыхшарагьы рааӡон, ргәахәтәы иахьыргӡон, аҿиарагьы ыҟан.


Ауаҩы иира амш инаркны аҵыхәтәантәи имш аҟынӡа дызнысуа аԥсҭазааратә мҩа, зны шәҭыла иқәҵоу адәқәа ирықәсуеит, зынгьы ҵа змам атыша ахыхь абӷацамкыра иаҿыганы игоуп, иҟоуп убас аамҭакгьы


Икостиум, игалстук, аллаҳ, аллаҳ, ҳәынҵәак иныламԥалац, дырчачатны иааӡоу аӡәы иакәхап.


Ҷкәына қәыԥшк дҳашьҭоп, Аҩазаԥацәа рашьа иакәзар ҟалап, аха даҳшьыр ҟалуам, рдаракәац ҳрыцқьар ҟалуам, иҳәит Гьадлач.


Аԥҭа рыкәа унҭашәаргьы, уаџьал уаԥшаауеит аԥсык, қәа цәыкәбарны ункаҭәаргьы, аҳауа уацзаауеит аԥсыԥ.


Ауаа еизадақәа, ауаа иашаақәа, ақьиацәа Мсоусҭ иахь ирызҵысыз ргәбылра еиҳа-еиҳа ишазҳауаз рызгәамҭо, ирзеилымкаауаа иҟаӡам иара иаӷацәагьы.


Риҵатәи аиҩхаақәа рхаҩаӡара, Зоу дуи, Зоу хәыҷи арҭ ашьхақәа лымкаала Бзыԥҭаа иаҳхатәызшәа ҳаԥсқәа рыӷран.


Уи аӡбахә ала аӡбаҩ лгәаанагара имаҳахьази ҳамҭанык аԥхьа, аха адвокат илҳәоз уи иахьынӡақәшәоз еиликаар цәгьазма.


Амрагь шьҭа игылоит, иахьа ԥшьа шоуп, мыш-мышьҭа бзиоуп, иахьа уи ацәаӷәара ашьапкра акәын ииҭахыз


Ус анакәха, ари ахьы згаӡом, амала саб доушәыжь, ҿааиҭит Хамшҭлыҟә.


Аҵеи замана димами, аха иабаҟоу, аҩы мыжда иԥыр хагоуп акәымзар, – лҳәеит ԥҳәыск сара цқьа исаҳартә саб ихьӡ нацҵаны.


Аҷкәын азнык азы аб ииҳәаз иаҵанакуаз изеилымкааӡеит, иҭаркыз аеш еиԥш, дшаҟьшаҟьо аҩны дааҩнахеит.


Ахьаа дызларгәаҟуаз ала, уи имчгьы ԥылшәарц лыӡбит уаҳа дзықәгәыӷуа ҳәа акгьы лзынханы иҟамызт.


Иара абригьы акырынтә рыгәқәа ԥнажәахьан, аха иҟауҵараны иҟоузеи ауаҩы уаха имамзар, аранӡа уахьааигаз азы акапеи кылҵәагьы умысхуам ҳәа даақәгылазар?


Рыцҳарас иҟалаз убри азҵаарагь иахьа уажәраанӡа зегьы рыла ишьақәырӷәӷәаны иҳамам.


Иааиҟәныхҵәҟьаны аҭира ԥхашьаны, заа акасыжә илаҳәаны ииҵәаххьаз иҟама ааиҵыртланы днахәаирԥшит.


Зыцәа ҭынчу дабаҟоу абар шьҭа алхрақәа, игәжәажәо еиқәҿырҭуеит ашьхақәеи архақәеи, шьоук ҿымҭ иҭатәоуп уа рҭыҩрақәа, абжьы гоит, шәӡырҩишь, атыҩарҩар.


Изалхәдаҳтәуазеи ҳхәыҷқәа зда имаҭәам рмилаҭтә беиара, изатәаҳамбозеи урҭ рлахьынҵа, рԥеиԥш?


Ус угәыӷла, аԥса аҵкыс хык ҳәагьы, убригьы аиаша акыр иаԥсоуп.


Урҭ инарышьҭарххны дырҩегьых Ԥсырӡха, ажәытә аԥсҳацәа раҳҭынра ахьыҟаз аҿаԥхьаҵәҟьа иӡхыргеит гәыриатәи аршьаҟауаа рдружина ҳәа изышьҭаз, аиҳарак агырқәа рыла ишьақәгылаз хә-баталионк.


Ажәлар уи Анцәа ду имҵаныҳәо, хар рымаӡамкәагьы рҽеидыркыло ишааиуаз, алада аҳәынҭқарра аҳәаақәа рахьтә аԥсылманцәа иааргозгьы еиԥшымкәа, даҽа ӡхыҵрак арирахьҟа иааскьо иалагеит.


Абри ацәажәабжь агәы иқәҩуаз, иназҭаԥшыз алакҭа хаз агәаҵа иҭажьыз аҵаа арӡыҭызшәа аласба алабжыш ҭыҩрны аҿаанахеит.


Сан, ԥсаҭа шкәакәа, данышьҭаз убарҭ амшқәа рзы лыблақәа исарҳәоз акакәын, уи усҟангьы игәасҭеит.


Уи уажәшьҭа ларгьы саргьы ҳааидгыланы имцуп, ихаумҵан ҳәа Алгьери ҳаиҿагыларгьы ихеиҵару?


Иҿыркааит, иаразнак иаакылсын, игәаҵӷа, дышьҭкәыцәаан дыргеит дара нас, раԥхьатәи амши раԥхьатәи аҵхи


Сыбла ихыҵуам сара уи ажәабжь ансарҳәоз исыкәшаны игылаз асолдаҭ қәыԥшцәа.


Урҭ аҵыхәтәантәи аҿы еиҳа иахьҭышәнартәалоу азы, ара ианаҳҵо атекст уахьынтә иаагоит.


Ихы ықәигеит уантәи, исызшәа адабла, уаԥхьа инеиз, згәы нгылалоз ес хәаша.


Аҵыхәтәан Валиа лхаҵа Саша иҭахара мотивс иамоу уи ԥсабара дахьазԥагьоу, дахьацәтәыму, ҳаҭырқәҵарала дахьазыҟам ауп.


Абар исхыҵуа жәбоит, са схәыҷны саагылеижьҭеи уи еԥш ус, уи еԥш ԥхамшьара, санымиацызт.


Бақьыр-иԥа Ҳараз нхара дук имамзаргьы, Сафер иаб иаҵкыс усгьы деиӷьны дынхоит.


Абри ашьҭахь Зорҟан хаҵаҩызара дышцақәази уи иах ҟьаны изымшәашаз ауал шиқәшәази ргәаларшәарахь диасит.


Усеиԥхыӡп, уаанӡа агәхашҭра ду самаз, уи нахыс иумаӡам цәамҩа, са издыруеит.


Абри адунеи мҩаҿы иҽирӡуам, Абас еснагь уи дзыруазыруа, ибыжь-ныхак роуп издыруа.


Аҳәса хыласқәа роуп урҭ зегьы раԥхьагьы ишьҭызԥаауа, дара рзоуп иагьзаԥырҵо.


Убри абарҵа хәыҷы днықәгылан, абжьааԥны аҵкысгьы деигәырӷьо, улԥха-угәыԥха ҳамазааит ҳәа дақәныҳәо даԥылеит аҽнытәи амш аира.


Аԥсни Қырҭтәылеи Асовет мчра анышьақәгыла ашьҭахь аполитикатә усқәа кажьны емигрант ҳасабла аҳәаа нхыҵҟа дцеит.


Схахәы шлазаргьы, жәаа шықәса срықәуп гәыла, иааиуа амшқәа сырԥылоит, истәуп.


Нас абра снапы баԥшны, снапы иану акәӡамкәа, бара ибҭаху бҳәозар, аԥара збысҭозеи?


Заҟа иссирузеи баша маҭәақәак ушәҵаны уласӡа, аҷҷаҳәа афархьқәа уҵаԥҵәҵәо, ҵыԥхтәи абыӷьыжәқәа бабаӡа уарықәгыло, амахәҭа еҵәақәа уҿеибаҳәо абна улаланы уаннеиуа!


Аха, аҳәынҭқарԥҳәыс, сара сыӡбахә акәым излацәажәатәу уажәы, блеихаҟәысрак ԥсҭазаарак ианаҩсуа, уажәы, иҟалап, аҵыхәтәантәи сыҿҳәара аӡбаҩ инапы ианану.


Ушнеиуа уааԥсаны уаагылар, ма амла угәы ҿнакааны унымҩахыҵны, ииаҵәҟаҟараӡа иҟоу ашьац сқьышә ныласкып ҳәа иаақәукыр, уҟәаҟәацәа уҭырцоит.


Насгьы, ацхыраара злаҳҭаху ала, иааҳакәыршаны егьырҭ амилаҭқәа рҟны даҽа партиақәак еиҿкаахар, ҳара ҳашԥаҟалои?


Аԥсыԥ ҟәанда иҩеихнаршәоз ан лԥышә шьадақәа рышьҭыбжь акҿыҩра икҿыҩҩуа ианалага, Рашь дырҩегьх асакара иаҵәа иқәҵаны ирҳәуаз иԥсаса рышҟа даагьежьит.


Џього ихьӡын уи, абарҵа даақәгылеит, уантәи инапы ҩышьҭыхынгьы аԥсшәа ҳаиҳәеит, нас, аддыҳәа амардуан днаҿалан, дааласны ашә ҳзааиртит.


Насгьы, иара аԥсуа бызшәаҿгьы иаҳԥылоит аҩыратә акультура иадҳәалоу акымкәа-ҩбамкәа ажәақәа, атерминқәа.


Сара ишсаҳахьоу ала Аԥсныҟа мчыла иааргаз ақырҭцәеи, агырцәеи рацәаҩызаарын, уара ишԥаудыруеи, ҳәа.


Аа, сра каҳауеит, шәааины шәаҵагыл, ҳәа ижьаны, ира хәа иаҵаргылан дцеит.


Кәыдры ацҳаҿы аурыс енрал Горчаков ири Асланбеи ири анеиҿахысуаз даараӡа ауаа ԥхасҭахеит, убарҭ иԥхасҭахаз дрылан Аҳмаҭгьы.


Ауаа ԥсраны ианыҟоу аҿҳәара раҳәара ҳаҟәыҵып, раџьал анааиуа рзымдыруа иҟазааит, ус еиҳа еиӷьуп, ҳәа.


Даду даалаган, асқьынџь иқәтәоу ахьшь еиԥш, Мышә ахәда аа нахаҵаны, агәышԥгьы иаакәыршаны иааҿеиҳәеит.


Тәым бызшәала рҿаалырхеит лажәа-хҿа кәампақәа, лажәа нышәгәалқәа, ажәа хьанҭа хаҳәқәа


Аҳәдәы, Уазабаа, абацәӷдара, Хәариҭа рыда егьырҭ Гәандра, Ӡиҭа, Шыцкәара, ҳаԥшьаӡыхь, Аӡыгьежь, Ԥышәҭа, Кәтышьха уҳәа заҟа еиқәысԥхьаӡари, рызегьы инеибанеиԥшны аццышә иладыргылт.


Ҳара ҳазыгәдуны ауп ишаҳҳәо, уи аҭыжьра хацзыркыз Аԥсны ашәҟәыҩҩцәа Рассоциациа инаваргылан агазеҭ Аԥсны аредакциа ахьакәхаз символк акәны ҳшахәаԥшуа.


Даҽакала иаҳҳәозар, акритикатә стили алитератураҭҵааратә стили аки-аки ҭибаго, еицхыраауа иҟаиҵоит.


Хьаас иҟабымҵан, еиҭалҳәахит Хаԥҭыриан, сара сыгәра бымгои, аԥхыӡ иаҵоу амаӡа сара саҟара издыруа дшыҟам уажәыгьы ибзымдырӡои лҳәарашәа.


Аԥснытәыла ажәытәтәи асахьа анҭихуа, уцәа уҭӡыӡаауеит, улахь еиқәнаҵоит, хара уархәыцуеит.


Аԥсны Асовет мчы анышьақәгыла еиуеиԥшымыз аҭакԥхықәра змаз амаҵурақәа дырагылан, аха дахьыҟазаалак, усс дызхагылазаалак рҿы икалам деижьаны дҟамлацызт.


Абри сгәалазыршәаз убри ауп, Кьыршьал ихьӡи иабхьӡи еидкыла ны акәымкәа, иаармарианы ихьӡ мацара шысҳәо шәаҳауеит, иԥшәма Нина дқырҭуан, убри аамышьҭахьгьы, иԥсҭазаара абжеиҳарак ақалақьаҿ ихигеит, аамҭақәагьы уажәеиԥш иҟа мызт, аха, зегьакоуп, Кьыршьал ихшара рымацара ракәым, иԥшәмагьы илирҵеит ихатәы бызшәа.


Иара убри аамҭазгьы, бжьрабыжьҵәа иҵыҩны исаҳауеит адунеиаҿ иҟалахьоу аибашьра дуӡӡақәа рӷәи-ҵибжь, рҭыӡшәа бааԥс.


Ахьацара ршьапқәа сыҽрывакуа, абацә ахьгылоу иамариашаны схы сырхеит, аха ани еилаҳаз сбора саназааигәаха, нахьхьи аусҳәарҭақәа рышьҭахьшәа инхо Грышьа Агрба иҩны аладахьы рацәак бжьамкәа аҟәҟәаҳәа иааиларҵеит.


Бнарамзар иҟоузеи ҳакәша-мыкәша, иааилҳархаар дунеи ҟьаҟьакгьы ҳнықәымԥшри, уеизгьы-уеизгьы арҭ аҵлақәа ҳабацәа еиҭарҳазшәа ҳрыхәаԥшлар аума ԥсраҽнынӡа


Уи аԥсхаԥсжьы шаҳамфоз дырны, уахынла рыҭра иҭеихәыруан, ҳара Улиан аԥсхаԥсжьы шԥеифои ҳәа дџьаҳшьалон!


Ҳаԥсы ҭаны аурыс иколониатә политика ҳанышәом, ҳдинхаҵарагьы ҳаԥсахуам ҳәа иқәгылеит ахуаада гәаҟқәа далаа, ҵабалаа, ахҷыԥсаа, асаӡқәа, абжьаҟәаа.


Иқьышәқәа қәац-қәацон, иаԥхьаҟа диасшәа дааҭгылан, излеиҳәаша ажәақәакгьы рыԥшаара дналагеит, аха уажәгьы изымгәаӷьит.


Ажәытәтәи аколхаа рхыԥша мацара акәын иаанхан иҟаз, рнаурқәа ирыцәшәаны хара-хара ирывсуан, аха ашьҭахь ишнаурқәаҵәҟьаз анеилыркаа, алашәага аиԥш ирыст.


Ус иҟоу ауаа ԥсра рықәӡам, уи инижьыз ахьӡ, ҳажәлар ирхашҭуам


Насгьы, хыхь ишазгәаҳҭахьоу еиԥш, жәытә-натә аахыс Аԥсны иаҳҭнықалақьыз Анаҟәаԥиа ҳазну аамҭа ажәаҩатәи ашәышықәсазы ҳәынҭқар-ԥҳәысс иҟаз Ҭамара лыхьӡ адҳәалара, Аԥсны Қырҭтәыла адҳәалара акәын иаанагоз.


Рыԥсы ӡаны игылан, аҵыхәтәан Зосим ҳәа, аарла ибжьы ааиргеит Хьымца.


Аӡәы дахьтәахьоу аҭыԥ ҩашьашьа амаӡам, ишьҭа ирӡырц иҭаххаргьы, зегь акоуп, иҟәыхк џьара иаанимыжьыр ауам, аха усеиԥш акгьы ҳалаԥш иҵамшәеит, – иҳәан Арудан, ицәажәара азырханы иажәа ааникылт.


Ари арбаӷь абаҟаз ҳәа дансазҵаа, исҭиирц ишаазгаз, аха ишсзымҭииз иасҳәеит.


Иара, наунагӡа сыԥсҭазара змаздарц сҭахыз ауаҩы, ишаҭаху иԥыруа ажәҩангәы иалоу аԥсаатә еиԥш ихы дақәиҭны, сара ианаасҭахха снышьҭԥаа сигартә дыхианы.


Аха зегьы акоуп, уи игәы камҳаит, аханатә абџьар еиԥш иикыз иҩыга шьҭеимҵеит, иааины сыршьып, сыргап ҳәа дымшәакәа ҳаӷацәа иҟарҵоз, уаҩытәыҩсак иҿы изамырҳәо ахәымгарақәа зегьы идирбарц, идирҳарц идаракәацны шәҟәыла ишьҭихуан.


Уи деиԥшын уажәы, ахра ду ахалара зықәны, лыԥхала ақәцә иазҩеиз, зыгәҭакы назыгӡаз ауаҩы.


Уи иаҳәоит, наџьнатә аахыс аԥсуаа зҭахымыз џьоукы ыҟан ақырҭуа меншевикцәа ҳәа, нас Сталини Бериеи рхаан аԥсуаа еиҵыҵра шрырымҭоз, иара уажәгьы џьоукы-џьоукы убри аполитика ишаҿу атәы.


Адырганҵыхәа, адырганҵыхәа, уара усыхәа, сара сухәа, ҳзышьҭоу ҳазшьҭаз, ҳаимдалап, ҳҩыџьагь иаҳцәыӡыз ҳаԥшаалап.


Иаб иашьа деибашьҩын, абаҩхатәра злаз уаҩын, ашьҭахь ар рԥызара аҟынӡа дхалт.


Иреиӷьу ажәа ԥшӡақәа, иԥсхаҵагоу, игәыҭгагоу ажәақәа сара исаҳахьеит аԥсуаа рҟынтә.


Уи ҩынҩажәаҟа шықәса лхыҵуан, аха еинаалак лакәын, дласын, иаразнак ҳшынатәаз еиԥш, аԥырԥалыкь еиԥш даҳхагьежьааны астол лырхиеит.


Уа иҭагалоуп аԥсуаа рҭоурыхи ркультуреи зныԥш уа еиуеиԥшым ацәажәарақәа, адискурсқәа, ақьабзқәеи, ақьабзтә ашәақәеи, акәашарақәеи, егьырҭ ашәаҳәаратәи ажәабжьеиҭаҳәаратәи рҿиамҭақәа.


Убас уаа-хынҩажәаҩык раҟара абаа иажәлеит, аха, уи анырзымга, мчыбжьык аахыс ауахәама аанкыланы иҩнатәан.


Аԥсхәраҿы аԥсаҭатә ахы кны анеира шсықәшәоз анызба иаасцәымыӷхеит, аха мапкышьа сымамызт.


Исааӡап нас иҭакны, акраҿасҵалап есымша, ажьы ақәлап, ишәып ашша, аанда изхыҵуам, ашәгьы ԥҽым, нас сзыцәшәозеи, мшаԥ-аҽны хәыҷгьы, дугьы ҳааизаны, ҭаацәа дула ҳлатәаны, қьау аауп!


Атәымуаа ирзаауазеи, ҳара ҳҵарадырра ыҟоуп, ҳкультура ыҟоуп, аҵарауаа ҳамоуп, аха урҭгьы макьана иҭырымҵаацт.


Ахәшә ахьыҵырхуагьы, џьыка цырак ыҵадыршәуеит, – лҳәан, ацәа ахкыҷааӡа лнапы нарымҵалкуан.


Абас зегьы аҵара змоугьы измамгьы ҳахшыҩ еилаҵаны, даара иӡбны иқьасны иаҳзеиӷьу шьҭаҳхлароуп.


Ҵыхәаԥҵәара змам агәаҩарақәа урҭысуа, ахәы ҳаракқәа рымардара уаҿазароуп уааԥсаха, уқьыԥаха.


Аминаҭ атурбаза абас даназхәыцуаз, ахш еиқәаҵәак хшәалар еиԥш, убарҭ лхәыцра бзиақәа днарылалон убраҟа аусура иалагаз ԥҳәыск.


Мдыр диман ҩызак, уи Ҭхыр ҳәа иԥхьон, дынхон ашәҭ Цәхаԥшьқәа рымҩаҿ.


Амҩақәа ахьеихагалоу днанаганы, иарбан мҩоу дызнылара изымдыруа акырынтә дықәхахьан Ҭарсхан.


Убри ала аҩны адгьыл иқәгы лаӡам, ашәҭқәа рхы иқәыргыланы иркуп уҳәартә акәын ишыҟаз


Ақалақь аргыларақәа, аканалқәа реимаԥсара, аканализациатә трубақәа рыԥсахра иахьырҿу акәу, ақалақь даара иҟьашьуп.


Ҵхабжьон ирҭааз ауаҩы шәаџьҳәара дшааз шеиликаазҵәҟьа, Алқьарымгьы акырӡа иааицәымыӷханы ус иҳәеит


Оумашәа иԥшӡангьы деилаҳәан, ицәҩежь-цәиаҵәаӡа акәымжәи акабеи ишәын, араӡын хылԥа хәыҷқәа зхаз иҳазырҭрақәа еиԥхаххаа наҟ-ааҟ игәышԥқәа рҿы еилакәеицеиуан.


Анцәа имч ала ԥыҭҩык ҳанеиҵагыла, аҩнду ҳамкуа ҳаналага, иаҳҿыҵыз роуп.


Ииашаҵәҟьаны амулацәа, ахәаџьацәа, ажәакала, агитаторцәа аԥсуаа ирылаҵаны ирыман шәаала Ҭырқәтәылаҟа, уаҟа шәыԥсҭазаара џьанаҭхоит ҳәа разҳәоз.


Урҭгьы ракәым, аԥсышәала Анцәадугьы аԥааимбарцәагьы ирацәажәон уи абызшәа зегьы еилыркаауан, зегьы ирныруан уи доуҳатә бызшәан.


Нас ҭәи млашьи зеибадыруам, урҭ ҭәуп, иԥхоуп, сыгәхьаа рымам, урҭ ирфоит акәац, акәтыжь, сара сзыҳәа акгьы аанмыжь!


Уи аамҭазы Ачачбақәа еибашьрыла рымч акыр иҵшәаахьан аҟнытә, аамҭала Ададианқәа ирнаалашәа ҟарҵеит, аха иазууеи, Ԥсырӡханӡа Гыртәыла аҳра иатәхароуп ҳәа иаақәгылт ҳадгьыл ҳамаркырц.


Убри акәын, амҩа архәараҿы ҳнеиаанӡагьы, агәашә иҭыҵны иҳашьҭаԥшуа игылаз сани саби рахь уажәы-уажәы сызхьаԥшуаз.


Ишдыру еиԥш, аргонавтаа Кавказ иахьааиз, урҭ здызкылаз аколхцәа раҳ Аеҭ ҳәа ихьӡын иҟалап аԥсышәала уи Ҳаиҭ ҳәа акәзар.


Аибашьра анеилга зхы ҩахаз зеиԥш хыбрак нымхеит, зегь еимырҵәеит, атурбазақәа, аԥсшьарҭа ҩнқәа, акамбашь ақәыџьмақәа ирфаз еиԥш, рыбаҩқәа хаххала, ицәҩажәӡа игылоуп шәыда, хышәда


Гәад Ихәы днықәсны, наараны данынҭала, еиҭах иааи гәалашәеит ашкол ицҭаз, ҽык ицақәтәалоз иҩызцәа.


Шәихәаԥш ари шаҟа игәы разу, шаҟа дреиҷаҳаны дрыхцәажәо, шаҟа жрыхӡыӡаауа.


Иааҟәымҵӡакәа иара атәы иаҿын, сара араҳаҭра сҭашьшьы сахьынагылаз сзахымшәо саанхеит, иаасхызгахьаз амыҟәмабарақәеи азалымдарақәеи зегьы ааизыкәкәаны убранӡа исыцны ианаа, наҟ, амӡырхахьы рҭагылара уаҳа ишсылымшоз сцәа иадырызшәа.


Дали Ҵабали иҭанхоз ҭынха-ҭынҵыла, гәыла-ԥсыла Ноурыз изыҟаз уаан, имаҟахы иадҿаҳәалан, ибла абақәацари ҳәа изыԥшын.


Џьара ҳанцоз иҳашьҭашуан, гәыбзыӷрала иҳаишуан ҳаныхынҳәлак, еиҳарак ус аҟаҵара иалагеит аԥшәмаԥҳәыс лыԥҳаи лареи ықәҵны ианца ашьҭахь.


Избан арԥыс шьахә ҳәа ирыԥхьаӡоз аҵеи абас аҵыхәтәантәи имҩа дықәҵатәызма?


Аҷкәын қәыԥш аџықә-џықәҳәа дыччон, имҩанырҵауаз рҭаҷ кәым хәыҷқәеи рыхқәеи ашәақь иаахар ҳәа дшәаны ишьҭыхны икын.


Инапы хәын, аха имыхьӡоны, цасҳәа ихәда ихшьызшәа игәы инарбеит Ҭамел.


Мышқәак раԥхьа иԥа Феодоси Егрынтә даан ара дыҟан, аха усҟан гәҭакқәас имаз цқьа иаахтны иеимҳәеит, иаха ҵхла ауаа дәықәҵан, ҽырххыла дкылырҟьа дрыман иааит.


Аԥҳәызба зныкҟьарала иҳәатәаҿы дизаамгар ҟалоит, аха уажәшьҭа игәҭакы леиҳәартә аҟара дылзааигәахахьеит.


Даара сиқәгәыӷуеит макьана агәаӷьра имоуп, адыррагьы имоуп, аха аполитика каҳԥроуп, уи аиуа илоу сыздыруам.


Уажәы лара азҵаара анилҭа, Раԥсҭани иареи реицәажәара аҟнытә еиликааз, дыззиҭахыз ҳәа игәы иаанаго ҳәа даламгакәа, Ҟаимаҭхан илеиҳәеит реицәажәара зегьы.


Абзиара аҟаҵаразы амҩа иқәҵамыз, мамзаргьы зынӡаск ихәаҽыз миллионҩыла риенергиа, рымч-рылша.


Ус анакәха, егьырахь иҟоу аҭагылазаашьоуп ари ажәытәӡатә аԥсуа қыҭаҿгьы иҟалаз.


Сара сышьҭахьҟа знызаҵәыкгьы схьамԥшӡеит, аха сызқәа иснардыруан, лылаԥш сааҵшәаанӡа сахьцоз санду дышсыхәаԥшуаз.


Уҩыза ила ухы-угәы зегь ҭәын, сара зынӡа сухашҭит, аха, мшәан, сыԥҳәысӡами сара?


Аидгылара афырхацәақәак абратәи рмитинг ашьҭахь, аухаҵәҟьа, иара убри Гамсахәрдиа хаҭала, телехәаԥшрала дықәгылеит, аԥсуаа аурысқәа ирҿагыланы Аҟәа амитинг ду мҩаԥыргеит, ҳара иҳадгылеит ҳәа!


Еигӡараз уажәгьы еигӡаӡом, аха рыцҳарас иҟалаз, ируа ацәгьара аамышьҭахь мчабжьқәак рҽахькыладырӡуа ауп


Арха еиужьқәа, схыхуа, сымҩахырган, абар, сымч нымҵәо са сахьцо, адгьыл мал зегь сара саԥхьа ицәырган, аха иабаҟоу сыблақәа зыхьӡо


Аԥсраҿы иркуаз аныҳәаҿақәа ракәын аԥсыжраҿгьы иркуаз, аха араҟа урҭ инарыцҵаны ҩба-хԥа зеиԥш ныҳәаҿа ркуан.


Аӡә алада ддырҩуан, ҽаӡә аҩада ддырыҩуан дара ирхьыԥшыз, ажьрацәара иаҵанакуаз рықәлацәагьы рацәаҩӡан.


Иблақәа ааихмырсыӷьӡакәа дызхәаԥшуаз, аԥенџьыр иадгылаз аҳа ҵла амахәқәа иаацәырыргаз абӷьы қамфафылқәа ааилабзарыбзарит.


Хәышықәса раахыс бзиарас, ԥсыцқьарас, гәыӷра лашаран иаасымаз зегьы лара лакәын иззыскуаз.


Уара Аԥсны уанааи, уанааҳалаԥшқәа иҳагу иҳабзоу шубаз еиԥш, саргьы, Ҭырқәтәыла сшымнеицгьы, ишәыгу ҳәа акык-ҩбак збоит, иахьысҳәауа, сиашамзар, шәгәы иалымсын.


Знызынлагьы, аҭахызар, доурысыз, дқырҭуаз, дшәамахьыз, игәаԥхара, ииҭаху дааигааит, исусхәузеи, – лҳәон.


Амра лҟынӡа инаӡеит урҭ ажәақәа, аха лхазы мацаразы иҟалҵеит аҭакгьы, илазҵаауаз зынӡа лыгәхьаа мкӡакәан


Ус анакәха иуцәызӡом, Самԥал иаԥызгарц сгәы иҭоуп, – иҳәеит усҟан Сеидыҟ.


Ааи, ахьӡ-аԥша рымаз апоетцәа нцәахә заҵәык, иԥшӡаны иҳәоу, аиаша иахылҵыз ажәа нцәахәыс измоу, наунагӡа уи змыԥсахуа ауаа!


Хаха-хымш рышьҭахь Барџьиль-хан дықәҵны данцоз ир рыхәҭа дук ухы иархәа ҳәа аԥсҳа Леон изаанижьит.


Ус хыхьынтәи аҵлақәа рыбжьара ибжьрааны амра шәахәақәа амҩахәасҭа инаныԥсалт заа сгыланы усура сахьцоз азы иара амра ахаха иазгәаҭаны, сымҩа хьырахәыцла иҭаналаҳауазшәа.


Сара ианакәызаалак, амц зысҳәари, абас еиԥш иҟоу аԥҳәыс ҟазшьа сгәаԥхацәомызт.


Ан Ианга аиҳараӡак анҭыҵ даныҟаз, лгәалаҟазаара бааԥсы акыр илҵәахуан, иаалыкәыршаз уамак ианрызгәымҭалак, агәхьаа ркуамызт, избанзар ауаҩы еснагь еиԥшны ихы изымҩаԥгомызт.


Даргьы есышьыжь адунеи аныршаз аахыстәи рус иаҿын, рыԥси-рыԥси еихьымӡо, дгьыли-жәҩани рыбжьара зеиԥш ҟамлац акы ҟалараны иҟоушәа.


Ацәышлардыгә азеиԥш мал дагәылатәаны афара даҿызаап, дыцәоуп шьыбжьаанӡа, иԥҳәыси иԥҳаи аколнхарахь инеиӡом, ашҭа иқәуп еибарҟарҟаруа, арахь мораллагьы дыцқьазаарым иара, дырзышәарыцоит жәлар рыҳәса.


Адамыр иаб заҟа шықәса ихыҵуа ныҭкааны иҳәам, иҳаздыррам ажәабжь аҿы уи ихатәы хьыӡгьы ҳәам, аха иҩашьаӡом иқәрахь дышнеихьоу.


Нхыҵҟа изымцазаргьы аӡ нырцәынӡа уеизгьы ицеит ҳәа ҳзырҳәап ҳҳәан, Кәыдры аԥшаҳәа шыҟаз ҳналбааит.


Ахьышьаргәыҵа Саҭанеи Гәашьа, дунеи лашара зыхьӡ-зыԥша ахыҵәахьоу Нарҭаа дуқәа ран, бара бымаӡа аҵәахышьа идыруеит Аинар-жьи.


Сзыԥхьаша ашәҟәыҩҩцәа ԥыҭҩык рыхьӡқәа аурбеит усалам шәҟәаҿы, уи азын ҭабуп ҳәа уасҳәоит, аха урҭ рҩымҭақәа макьана исԥыхьамшәацт.


Уа, абра, уи бара бижьеит, дызлацаз амҩа саҳәа са сишьҭалоит, – иҳәеит.


Аҭаацәара азыҳәан араҟа, усгьы, сара сеиԥш, реиҳараҩык рхы иақәиҭуп, ари амчыбжьк ала избақәаз срызхәыцны исҳәозар.


Ихоуҵару, Аԥсны аӡбахә аниҳәоз, илаӷырӡ хаддылон, дшаҿгәҳәаауаз инимыжьыр амузар акәхап.


Урҭ рахьтә Чагә амцҳәара, аҽхәара ԥыҭк идыруан, аха ирԥш ӡаны, наҟ инеиҭауҳәартә иҳәон.


Аибашьрақәа сзалаҵом, избанзар ахаҵа дзиуа аибашьра азын ауп, насгьы ахыхьчара уи зегьы ируалԥшьоуп.


Аӡиас ахықәаҿы днеин, лада-ҩада амҩа даԥшуан Шьазина, аӡәы иааира дазыԥшушәа.


Убыз ҭахысҵәоит, – иҳәеит ани аҷкәын еиқәа дааи лашәан, иаԥхьан аҷыӷә-ҷыӷәҳәа ушуанеи, уажәы уҵыхәа зуҵаурҽылеи.


Сгәи сшьамхи еицнеиуа, аӡә ишьҭахь сгылап ҳәа схы-сгәы иҭамкәа, амзеиԥш сыҭәны, схааны, сыԥшра-ссахьа уаҩ даҵашьыцуа, Аҭыԥҳацәа сызхәыцны иқәыԥсычҳауа


Дук аамҵыцкәа дырҩегьых ажәабжьны еиҭараҳаит, аԥсҳа иҽыхәа иалыр-ныха ааигәара, нас уи анаҩсҟа џьара, ашьапы анкыднаҟьа убас аӡыхь ыҵхәраа иааиуа иалагеит ҳәа


Аха Питер макьана дыҟаӡам, уи ииҳәаша здыруада, уи иоуп амал иаԥшәмоу.


Ганкахьалагьы, уи аилкаара митәӡакгьы аҭахымызт, избанзар, сҭаца хазына, сацала ссир ҳәа даалыцәнымхозшәа есымша илҿақьақьоз Несҭан-Дареџьан дылхырҟьаны лхаҵа аҭыӡшәа дшаиргоз шьҭа илдыргәышьеит.


Иажәа анынамӡа, дышхаҵоу, ахьӡи ахьымӡӷи рзыҳәан адәы дшықәу, уажәшьҭа даҽакала идирдырыр акәхон.


Убас хәыҷы-хәыҷла Аԥсуара иарҿиаз аҵасқәеи, ақьабзқәеи, еиҭаҳәашьа змам ажәлар рҟазшьақәеи ҳарзыхынҳәроуп, ишьақәҳаргылароуп.


Харантәи дахьааԥшуаз хәы ҳаракык акәын, аха, дааины данааҵагыла, излаҟамыз акы иалаҟахеит ишьхахеит.


Анцәа иџьшьоуп ҳәа узырҳәақәо ируакуп аԥхыӡгьы, насгьы аԥхыӡқәагьы зегьы ракәым, уқәыԥшраангьы ууаҩраангьы иналаршә-ҩаларшәны иубалоз аԥхыӡ еиҭа иубар.


Иаргьы дшырзыразу ҳәашьас еиҭара издыруамызт, дзыхьӡоз рнапы икуан, иҭабуп, сашьцәа, саҳәшьцәа иҳәон уажәы-уажәы.


Рыграқәа хибаҩоит, иныҟәибагоит, рнапы рибарӡәӡәоит маӡеи аргамеи, аха аҵыхәтәан урҭ ықәибагоит.


Аха дыҟоуп аӡәы, ааӡара зхашҭуа, уажә ала акәым, са сызҿу ауаҩ иоуп.


Уи иахҟьаны аидеиа дзышьҭоу аарԥшра ицәышьҭахон, асахьақәа реиқәыԥхьаӡара дара ргәынкылара дыруадаҩуан Абахә ҳажәлоит, Арацәаҵхҩы, Ишыҟоу сымала ибасҳәап.


Аха уи аҽны аӡы еиқәырымҭәаӡеит, амала, ашоура бааԥс ишацәыбналаз мҩашьо, акраамҭа иҭагьежьуан абра, рҽыркәабон абни унацәа хызҵәоз аӡыхь иацрыҵуаз иӡаагылан.


Афырхаҵа хада ашәҟәынҵаҩы Езыгә, ԥыхьа нхаҩ ӷарны, аха есааира ихдырра иазҳауан, дышнеиуаз аколнхара Ԥхьаҟа хантәаҩыс дықәдыргылартә еиԥш.


Алакәқәа рҿы акәын абас иҟаз ачашә хазына аӡбахә уаҩы иахьиаҳахьаз.


Уахык зны анхацәа русқәа рахьынтә рыҩныҟақәа рахь ишнеиуаз рыӡлагара ҿыц инавалеит.


Ируа сеидру, џьоукы брылоуп, бхы бҭахымзаргьы, ма сара сгәабҭарц быхәҭоуп.


Урҭ рфырхацәа рхәыцшьала, рыламыс абзиарақәа ахьаҳдырбо ала, аԥсуаа ирзааигәоу ҩымҭаны, еигәырӷьаны изыԥхьо акы акәны иҟалеит.


Ҳзыхцәажәо ажәеинраала еиҿкаауп асиужеттә принцип ала, уи иамоуп ахҭыс аиқәҳәаларҭа, ҽакала иуҳәозар ахкырҭа


Ақалақь ахь аӡәыр дцаны даауазар, жәабала еидҿаҳәала, ижәҩа иқәҵаны иааигон аҽбыгақәа.


Убри ачын ӷьазӷьаз иоуп, Хьфаф лгәанала, рҭаацәа зегьы уаҩҵас иҭышәынтәаланы иахьыҟам зыхҟьаз.


Уанӡа жәабжьык рмаҳар ихагамхои, ажәларгьы ихәаны аиаҳәа иану ажь иаҩызоуп, ишны ихымҵырц азы акоррес пондентцәа рхәагақәа мышк ҩынтә-хынтә иаҵыршьла роуп!


Абри убас али-ԥси рыбжьара иҟалаз хҭысхеит, автобус иақәтәаз зегьы ааршанхартә.


Еиҟара-еиҟараӡа, икьаҿқәаны, илас-ласӡа, аха иҵауланы хҭыск аҟнытә хҭыск ахь лацәырӡысрак ахмырҵкәа ииасуа, еиҟәырҷҷауа ургәыланарԥшуеит аԥсҭазаара адаҟьақәа, урҭ неидкыланы улаԥш нархугар иаку еизаку ҩымҭа дук еиԥш, инарҭбааны жәлар рыԥсҭазаара уазнархәыцуеит.


Уи, аԥхын мышқәа раан џьара-џьара иҭабаны иҟан, џьара-џьара еергьҳәа аԥсы шынҭшәара ашьшьыҳәа ахаҳәқәа инарыҵкәыр-аарыҵкәыраауа илеиуан, аҽаџьарах, иаабжьымхӡакәа аӡыжәқәагьы гьагьаӡа иахьҭатәаз убарын


Уажәшьҭа шәазхәыц абас илаҟәны ихәыцуаз ауаа ражәа бзамыҟәқәа заҳауаз Дырмит Гәлиа заҟа игәы ҭадырҷаҷоз.


Амцоуп, иудыруаз, сызлысыз, ԥсыла сдунеи хәыҷ хьчаны, сылабжыш сӡамҩа иаҿысыз, хәрашәаҵас сыхәра рӷьаны.


Издыруада, хыхь исгәаласыршәаз, зыԥсы ҭоу зегьы Анцәа ишеит ахәашаҽны ҳәа


Убасҟан, угәы аазырҿыхо ауаҩы дуқәшәар, иаразнак уаалихуеит, иахьантәарак агәалаҟазаара бзиа умазшәа уааҟаиҵоит.


Нас ихараз хәыцрак игәалаиршәарц иҭахызшәа, ихи-иҿы иқәыз ахьамҭара иаҳәон, Аԥсны иахҭнагахьаз агаәҟрақәа дышрызхәыцуаз.


Анкьаӡа зны, сымҵарсны сызгоз, сеиқәзырхаз Акәыҵниа иԥсы ҭоума, деибганы далҵыма аибашьра, акыр удыруама?


Схы аашьҭысхын, сыла цәа анаахыст, инахьхьи, саԥхьатәи ахәаҿы, Сольвеиг лҽы Баӷь-цымкьыкь ақәҵаны, лара аԥхьаҟа дгыланы, аӷәра кны иахьналгоз, ҳхәыҷы хәмаррақәа рҿы еиԥш, арахәыц ақьаад ҳаирплан ацраҳәаны дыҩны днеиуазшәа акәын ишызбоз.


Ҳабызи Дадали ахьеидтәалаз ҿааихак рымамкәа акы иалацәажәон, аха урҭ еибырҳәоз Џьармаҭ насҭха дахьтәаз иаҩжьуа, уаҵәтәи амш ахь акәын уажәы ихәыцрақәа ахьыҟаз.


Ақыҭаҿы хәҩык, фҩык инеиҳангьы ахшара рааӡара, иара убас ааӡара апроблемагьы, абызшәа аԥхьа инаргыланы.


Аҟәа ҳаҳҭынраҿы саннеилакгьы, ани ақьачақь ҳәа узҿу амӡандрагьы афранцыз бызшәеи аҭырқәшәеи сара иусырҵоит ҳәа сыхҭеикуан, арахь дааҟәымҵӡакәа францыз бызшәас дызлацәажәоз гыршәан.


Аха избоит сара исҳәо зынӡа иббырҳауам, саныббауа анкьеиԥш быбла ҭыԥхаауам!


Издыруан сан хәылԥазынӡа дшымаауазгьы, аха аԥшӡа аҟара сгәысҽанын саҳәызба инаҿыҵуаз быбыцкгьы асааранӡа иласышьҭуамызт зегь сџьыбахь идәықәсҵон


Икаԥсеит, – иҳәеит, ҳарҭ шьҭа ҳамчқәа, Идырым ҳфелетонқәа иаҳзыруа, ҳҩыџьагь иҳарҭоит иахьа атапанча ҳаишьырц дҳашьҭоуп, иумдыруеи, гыруак.


Ԥҳәыс дузаазгоит, амашьынаҿы иареи сареи ҳхала ҳашҭатәазгьы, ихы аарнааны, слымҳа инҭеиҳәеит.


Уи сара схаҭагьы ишысҭаху удыруоу, генацвале, аха уи Афорум иалаз иԥҳәыси иԥҳа ԥшӡеи ԥҽыхак раахан, уашәшәырак рнаҭар ҳәа сшәоит!


Арҭ ажәақәа Ахамышҭыхә азы иҳәоушәаҵәҟьа ауп ишыҟоу, ашьажә баауам, иԥсуам ҳәа аԥсуаа ражәаԥҟа акырӡа иугәаладыршәо.


Ҳзыԥшузеи, ҳрышьҭалап, Лазсҭан иалалаанӡа ҳрыхьӡоит ҳәа иҵазҳәоз иҩызцәа рыбжьы иаҳаӡомызт.


Фатима аԥхьа даарышьҭхьан, – иҳәеит Гана, аха урҭқәа иара дрылацәажәар иҭахӡамызт.


Аимааҵыршьы иасуаз ажьаҳәа ашьҭыбжь уаҳауан араҟагьы, аха еиҳа иԥсаданы, иҟьалаԥаланы, гәыӷралагьы уиаҟара иӷәӷәамкәа.


Хуп иҟоу, милаҭ еиқәырхагас, лыбжьы нараҳартә иҭганы иҳәо днеиуан Марҭа.


Аиаша шәасҳәап, убри нахыс жәа-шықәса инарықәгәыӷуа иара иҩымҭак са исԥыхьамшәеит.


Сналаԥшит адунеи ҭацәӡа, иҭынчҳаҳараӡа, ажәҩан аҳауа жәпара сагәылаԥшны сыҵаҟа имҩаԥысуаз акы сызгәамҭаӡо.


Ажәабжь зынӡа аҽакала ашкол аҟынӡа инеир ҳәа дацәшәаны мацара акәӡам Харзаман ус зыҟаиҵаз, Амра илыхҟьаны аҵара аус еиҵамҟьарц азгьы ауп.


Ажра зжуа иԥа дҭаҳауеит ҳәа, уара Алхас, уара, ҳгараж аҿы реиҳа пату зқәысҵоз, реиҳа зыбзиарақәа сыдыз!


Идәықәылҵаз ашә шааиуаз, апҟаҩҳәа иансҿас, ацыԥхь ҩасҿыддит сԥышә иқәкыз сыбзиабара ажәақәа нықәбан, аҭӡамц снадҳалеит.


Уаанӡа, уи аамҭа аанӡа, уи Аҵәахаҳагь иаанӡа, ҳнаргәылаԥшып урҭ сымшынҵа тетрадқәа сыԥсҭазаара амаӡеи аргамеи, ахааи ашеи, алаӷырӡи аччеи зны-зынла иахьеизало, саныҟоугьы исыцҟоу, саныҟамгьы, уасиаҭ нымҵәак еиԥш, ҭынхажәак еиԥш инхауа!


Раԥхьаӡа дҿасҳәеит, нас дсыпҟеит, аусқәа аныҟасҵа, азнык азы афатәқәа зегьы рҵаара збеит.


Аублаақәа заҟа ирласны Осман милаҭ иалаҵәо аҟара, убриаҟара ирласны ирыхшаз аҿар ауаатәыҩса рзеиԥш ус дуқәа ирылахәхоит!


Дырзылыԥхеит азоуп Гагра ахы ианақәиҭыртәуаз еибашьуаз ҳаԥсуаа рыҩнуҵҟа абџьар кны аӷа изиҿагылаз, Аԥсны ақырҭцәа ақәлеит, аԥсуаа Аԥсны рыҟазаареи рыҟамзаареи ашәарҭа иҭагылеит ҳәа анраҳа Ҭырқәтәылантәи иааз, шәышықәса рнаҩсан ара иқәырцаз Цанааи Гьечааи рмаҭацәа.


Изышьҭоу зеи аҽнышьыбжьон, аҳәысҭа агәҭа иҭнабаазеи ҳәа Едрыс дшазыԥшуаз, акраҿалҵарц аԥшәма ԥҳәыс данаԥхьалак еиԥш, акәасқьа авара иҩавҟьан, ахы шхаз Бинагә ила ашҟа аҿыҩанахеит Баҭыр ила цәышгьы.


Иҟалаз уиоуп, ииҳәақәозеи, иҟаиҵақәозеи, ицәажәашьоузеи, итәашьа-игылашьоузеи ҳәа даныхҭарк, шәара ишәымбаӡеи иҟазшьақәа руак, ес минуҭ инацәкьарақәа налшьуа, аҩада инықәиҳәон ихахәы, – иҳәан, ихахәы инапы алшьуа инадирбеит Ҭарсхан.


Уахь, наҟ, анҭыҵ иаҳа иҟаз, арахь зынӡа иҟамыз иреиуан, уԥшыр, асцена дара ықәлашаалар рҭахын, иреиӷьу ажәа дара ирызкызар рҭахын.


Анцәа днаигӡааит, нараҭеикит уи ҽамыршьагала ахәҷы дырҽхәо, иҩызцәа рахь даахьаԥшын.


Амҩан ҳанаауаз, ашә-ҵлак ашьапаҟны иаабеит ҳәызбала иҭаԥҟаны абас еиԥш урысшәала ианыз адҩылара


Иеибашьцәа ахьҽыжәыз ргәы аҟаҿыҳәа еицҳауа ус еилагылан, рҩызцәа шаҟаҩ ҭахаз, шаҟаҩ хәу ҳәа усгьы егьрыздыруамызт.


Апартиа аобласттә комитет аидеологиазы амаӡаныҟәгаҩ Тускаӡегьы игәхьаа мкыкәа, уи иахь дымхьаԥшӡакәа, аҭак абас ииҭеит


Уара идыр ишнеиуаз адәахь ихаз, уи рызгәамҭогь иҟазма ахьырԥар, аҳәса, ахацәа, дызлагылаз рызегь.


Қәрала шьҭа иагьыхәыҷымыз арԥыс наӡак, ара дзеиҽырбоз узеилымкаауа, деиқәыцырцыруа иҽеилаҳәа, аусуцәа дрыдгылан.


Иҩызцәа ракәым, адунеи зегьы аԥырԥырҳәа ишнықәыццышәаара амца акны абылра иаҿызаргьы, иара иҩнаҭа кьыс шамоуа агәра игозар, душьуазаргьы, ихы аадәылирҳәҳәом арахь.


Ақәӡбра анакәхагьы, са сыхәҭаахь уи сақәиҭны сыҟам, макьана сықәрагьы рацәак исаҭәанашьом.


Ибымаз, ибымаз, сыԥҳа, саргьы ожәшьҭа ахаҵа-маҭәа зысҭахузеи, схәарҽхеит аҵларкәыкәҵәҟьа зхыкәласра иаҟәыҵыз абажә саҩызоуп, иԥҳа длызгәдуны, иажәреи игәамбзиареи хьааганы дцәажәон Микола, иԥҳәыс лымаҭәақәа ирывакнаҳаз ицәамаҭәақәа ҭыганы, аттаҳәа иԥҳа лаԥхьа иқәҵо.


Иаргьы ииуа изымдыруа, илаба нкаиршәын, иаҳаҭа ҩышьҭԥааны, ажәжәаҳәа ахы ааԥыртланы, аа, усҭ, уԥсы иамаз!


Афранцыз ԥҳәызба даалалацәҟәын шаҟа лгәы иахәаз, урҭ реилаҳәашьа иацназго даҽа еилаҳәашьак шыҟам, убас ирацәаны ахыҭҳәаақәагьы.


Убзиара закәи, уара улоуп, уара исуҭо афатә алоуп аӡынра сызлаӷыҵсуа, мап сызуцәкуам, реиқәшәара зызку анеибырҳәа ашьҭахь, еицыз раԥхьагыла Зураб-Зегьраб ихы нақәикын, егьырҭ ирмаҳартә ибжьы ныҵак раб Соулаҳ днаицҳаит


Абас шьыжьынӡа иҟаз, ашьыжь аҿаҳәагақәа аамхны бнахәаԥшны еиҭаҿаҳәа, нас уаҳа шәаламкьысын, абри аалҳәан, ллабҷашь кыдхны ацара лҽыназылкуеит, аха Баӷыр какалк мкыкәа бышԥаҳашьҭуеи иҳәан, ачгьахьафацәа рахь днеигоит.


Уаҩ дзықәгәыӷуа ҳәагьы егьыҟамызт, аиӷацәа макьана наҟ-ааҟ ус еиҿаԥшуан, раԥхьа ахы зкуа ҳәа


Схы агәра згозар, Ас аҵааршәраҿы дшықәу, Ифҩы алаҳәа аанагазар, Дыԥсиижьҭеи уи анбыкәу!


Ианимуӡа, днаганы ашә аартны, данынҩнеирԥшы, быжьҩеишьцәа раҳәшьа лсахьа аниба, аҷкән иԥсы маҷхан иара уаҵәҟьа дкаҳаит.


Ишакәхалакь аӡәи-аӡәи иаацәырганы уи аӡбахә рацәак изаламцәажәо, аха хаз-хазы рыгәра еибамго иахьагьы-уахагьы уи азхәыцра иаҿын.


Абасала, иматериалтә бзазара аганахьала акыр ауадаҩрақәа дырҭагылазаргьы, дҳаҵ-ҳаҵо, аҵара иҵарц, идырра иазирҳарц дашьҭан.


Ихықәкы анагӡараҿы дышхьамҵуаз, агәаӷьра ду шимаз, ибзиабара дшамеижьоз еилыхха иҟоу сахьала иаарԥшуп уи аханиԥацәа раҳҭынраҿы днеины уаа шә-ҩык еилырхааны Ҳаниф даниго аамҭазы.


Хазы-хазы ҳаҽшаны, дара ганк ахь, ҳара егьи аган ахь ҳтәан.


Раԥхьаӡа ӷәӷәала сгәы ианылаз ахәра ҵаула хӷьаа-ҿӷьаашәа иҟазаргьы, уи иԥсра макьанагьы сгәы иҭымҵәацт, иҟалап сыԥсы ҭанаҵы исԥырҵраны, исхыԥсаараны иҟамзаргьы.


Аԥсуаа қьаф уа изқәу адгьыл қырҭуа дгьылуп, уи раҳҭараны ҳаҟаӡам дунеихаан


Схы сазҵаауеит, аха уи исанаҳәом акгьы, дынцәыҵаччоит, хьаас сылкӡамшәа зынӡагьы


Анаҩс Гунда Сақаниа дызсыҳәаз еилыскааит, лработақәа иааихьоу макьана ирыхәамԥшыцт аканикулқәа ирылахеит рҳәеит, ианрыхәаԥшлак адырра лырҭоит.


Уа сыздырҵаз аӡӷаб Еҭери даара ибзианы дысхылаԥшуан, аҳақьымцәа ирҳәоз зегьы ҟалҵон.


Уи Гыртәыла аҳ инапынҵақәа назыгӡоз Георги Липартиани дихыҽхәаны дахьихцәажәоз Колхида данахагылаз ҳәа инаҵшьны иазгәеиҭеит.


Ари лаҵара мза аихшьаламҭазы Аԥсны ладеи-ҩадеи ахи-аҵыхәеи зегьынџьарантә Аҟәа ареспубликатә стадион аҟны еизаз жәа-нызқьҩыла аԥсуаа рхала ракәӡамызт аҽны урҭ ажәақәа изныкымкәа-иҩынтәымкәа рыԥсы ҭаланы, рхәы-ржьы ргыло, ргәаҵа ҿкаауа, зхы иҭагьежьуа иҭалоз


Есымшааира дныҳәо даԥылон, ес мраҭашәара дныҳәон Елыф, лыԥҳа разҟ бзиак лаҭәашьахарцаз.


Ардимон аҭауад иақәыршаҳаҭра ахьилиршаз азы игәы ҭыԥраауа, уи азын ҭабуп ҳәа нахҳәааны адәахьы дындәылҵит.


Сгәы иаҳәеит, – иҳәеит Арушьан, ақыҭа ахада ииҳәаз ихы назышьҭны, шәгәы иаҳәаз саргьы исгәахәароуп хымԥада, Шьхарԥы аҳаблахь аӡрыжәтә анаа иамеигәырӷьода, еиҳаракгьы сҩыза Рақма иҳаблаҟны.


Қәаршыҩны иахнаҟьан, ашьхақәа рхы-рҿы ҿыӡәӡәааны, рыгәқәа ҷкәынха ажәҩан рҽаларс иаҵагылан.


Аха диит Дауҭ ауаҩытәыҩса игәи ихшыҩи раҵкыс, ижәҩахыр иаҳа иахьырҭахыз атәылаҿ.


Аԥсны акәзар, Асовет Еидгыла Афедерациа асубиектк аҳасабала хазы уи анапаҵаҩра иазхиоуп.


Леон иҩызагьы иара дахьиҵамхаз еиҳагьы дааигәырӷьан, ижәҩа инапы ықәҵан даагәыдикылеит.


Апоет иажәеинраала аҵыхәтәантәи ацәаҳәақәа хиркәшоит, даараӡа ихьаагатәу, аха аамҭакала игәкажьгам ажәақәа рыла


Ихәыҷы, иԥшәма, иқыҭа, дызлыҵыз ауаа, иара абыржәы игәы иаӷраԥаланы изырҟьацырц иаҿу Мураҭ Аӡлиа ихаҭагьы.


Агәра ганы дыҟоуп, насыԥс иҟоу, ламысла ауаа мышхәыбзазарас иҟоу Акоммунисттә партиа имҩаԥнаго аполитика шакәу.


Аирыӡ ду аазгаз рышьҭахь игылаз егьи арԥыс инапаҿы икын, ақәа иаӡәӡәазшәа иҟәашккараӡа иҟаз, кәапеи дук иаҟараз, ауаҩхыбаҩ иалхыз аҿа.


Исгәалашәоит, ҽнак дшаалац еиԥш, ԥшахьырсра абрахь данхала, ҿыц санибаз еиԥш, сџьашьо-слакәшьо, ладеи-ҩадеи дцо-даауа, ибжьы рдуны ииҳәоз иажәақәа


Ауаа анышәарыцо аӡынра уаҩы уибаӡахуам, ааԥынроума ари абзарбзан ануҭахха, – иҳәеит иара, зымҩа дыԥшуа.


Ҷыдала иахьазы ҵатәыс иҳаман уи ароман иалоу аԥҳәызба лымҵарсра атәы зҳәо ахәҭа.


Асасааирҭаҿы снаӡаанӡа, ахәыцра сҭанагалан сышнеиуаз Ҟансоу Ҳалбад даасҿаҳаит, раԥхьаӡа аусура сахьалагаз асовнхара директорс иамаз.


Убри хықәкы хадас иман ҳәа сгәы иаанагоит Владимир Аҵнариагьы истатиа Агәқәа еизааигәазтәуа апоезиа аниҩуаз.


Аԥсны ҳамоуп ҳарҭ ҳаидкылан, Аԥсноуп ҳара зегьы ҳан, аӡәгьы уҽалкаан аԥхьа умгылан, даваргылан аӡәы аган!


Амала, иуцәызӡар акгьы иаԥсам, дшызжьоз сыҵихзар акәхап, даазқәылаз аара даҟәыҵӡеит, даадыххыларгьы, уи аӡбахә цәыригаӡом.


Аԥшәма днеин аҟәыд, абысҭа, аҩы уҳәа иаацәыриган, асасгьы иаргьы неибартәан акрыфара илагеит.


Уареи сареи, сҩыза, абџьар шьҭыхны, иахьа ҳҩызцәа рҭынч нхара ҳахьчоит.


Ҳамҩа ҿахуҵәарц башаӡа угылоит, џьарак ауп уахьгылоу, џьарак ауп џьара, Нхыҵи-аахыҵи уа узыҳәа иаангылом, агәылараҿ хҵысҭак уеиҳам уажә уара.


Иара иеиԥшгьы ас аиҳабацәа рыбзоурала амҩа иаша ианылаз, акурорт иааӡаз ҳҿар рацәаҩуп.


Аибашьцәагьы убас ауп ишыҟоу, егьа рымч ӷәӷәазаргьы, ԥызада аиааира рызгом.


Лызнапык ала ллабҷашь лыҵарӷәӷәа икны, ухаҵкы-уԥсаҵкы ҳәа егьи лнапы аалыргьежьит аҳкәажә, нас, шьҭа суԥырхагахом лҳәарызшәа, маҷк зымҩа даанаскьеит.


Сара уара убас уздыруеит, сҩыза, сара уара убас уеилыскааит санухьӡа, ишԥабзиаз лахь иану ҽакала иҩызар, ушыздыруа усзымдыруазаргьы зынӡа!


Аҽадажә уара узы сеигӡоны сыҟоума, аха иалухи, иахьынҭыҵыз, имааӡеит, саргьы сашьҭан, исымбеит, иахьыҟоу сыздырам, – иҳәеит Хәаџьа Шьардын.


Иҩагылт ашықәс ҩынҩажәи хәба, иҩагылт амш гәырӷьа маи мза жәба.


Уи азоуп идҵала араҟа ауахәамақәа здыргылоз, абаа хырӷәӷәарҭақәа зыҟарҵоз, абырзенцәагьы шәҩыла, зықьҩыла арахь изаауаз.


Уажәы ашәахтә азы ажәлар еибаргәаҟуа аԥара ианашьҭоу аамҭазы, Едгьац иԥҳәыс Ҭакәына дыхәҳахәҭны даазар, уи лакәзаап аԥҳәыс, – рҳәеит уа иӡырҩуаз аҳәсақәа.